Ukrajinski scenario u Beogradu - Snežana Čongradin - Dnevni list Danas\nPočetna » Kolumne » Snežana Čongradin » Ukrajinski scenario u Beogradu\nDolazak ruskog šefa diplomatije u posetu Srbiju u sred izborne kampanje za beogradske izbore izvesno je kec u rukavu lidera Socijalističke partije Srbije da njegov kandidat namakne koji procenat glasova više.\n7Piše: Snežana Čongradin 22. februara 2018. 17.00\nNapravio je uvertiru, pre koji dan, u sadržaj predstave svoje izborne kampanje sa porukom uslovljavanja birača da svi koje vole Slobodana Miloševića, moraju da glasaju za SPS. Potom je u zajedničkom tekstu sa Sergejom Lavrovim, koji je, opet, pre dolaska u posetu Srbiji, pretio građanima ukrajinskim scenarijom, napisao da se Beograd i Moskva protive štetnoj praksi ‘ili sa nama ili protiv nas’. Reč je o navodnoj poruci mira i stabilnosti kako to shvata ruski šef diplomatije, koji neprestanim propagiranjem principa „nemešanja“ u poslove drugih država, zapravo upućuje pretnje u smislu nužnosti poštovanja i sprovođenja interesa države koju predstavlja. A to je Srbija daleko od Evropske unije, NATO, kao i normalizacije odnosa sa susednim državama, pre svih, Kosovom i Bosnom i Hercegovinom. Jer, kako inače uopšte uticati na ovdašnje prilike, od mira i stabilnosti nijedan politički ološ nikada nije uspeo da profitira.\nLavrov će Dačiću okačiti o vrat i Orden prijateljstva, kojim ga je nedavno odlikovao ruski predsednik Vladimir Putin, a on će se zadovoljno cerekati i cvetati uveliko naviknut na uživanje u propasti i bedi sopstvenog naroda. Red Slobodana Miloševića, red Sergeja Lavrova, red Surinama i Burundija – Dačiću izgleda dosta za nastup na beogradskim izborima. Velika lova stoji iza svega toga, koju prate i velika pitanja – pitanja života i smrti uoči svakog izbornog procesa, decenijama unazad. A, spremnost ne samo da mirno svedoči već da bude i portparol sukobima i ratovima, siromaštvu i nesreći njegove su odlike kao političara čije prisustvo i uticaje prati sada već nekoliko generacija građana. Razume se, ne samo njega, već i njegovog današnjeg šefa – Aleksandra Vučića.\nKoga brinu komunalni problemi, čista voda, kanalizacija, saobraćaj, korupcija… dok se donose istorijske odluke o pravcima kretanja nacije? Zato je Lavrov važan za jakog Dačića koji je tako jak zapravo važan za jakog Vučića. Toliko o proevropskom kursu aktuelne vlasti.\n22. februara 2018. u 17.57\nKo ne misli dobro jednoj zemlji, dace prvoj faci SPS Dacicu medalju (koja bacuske nista ne kosta) a pre toga slicnu i „umivenom radikalu“ Nikolicu. Srbija se valja u zivom blatu do iznemoglosti a ovi dele znacke kojima ce sigurno povecati broj ekonomski ugrozenih i nezaposlenih u Srbiji.. .\n22. februara 2018. u 18.00\nBravo, RUSI JASU LI JASU SRBE ALI NE TIMARE TO JE MUKA.\n22. februara 2018. u 19.04\nBice ukrajinski scenario u Beogradu i Srbiji ako kameleon i pihtija Dacic iz SPS i „umiveni“ radikali, ostani i dalje na vlasti. Ovaj put ce scenario biti kako da se Vojvodina sto pre otkaci od lesinara iz Beograda. Dosta su gradjani Vojvodine zadnjih decenija trpeli teror SPS i radikala. Medalja ruske ajkule Lavrova, dodeljneje Dacicu je ovome dala zadni pecat..Vojvodina kao samostalna republika je spas za nju, i Srbiju, koja je u kolapsu.\nbolje kopaj nesto kaže:\n22. februara 2018. u 19.42\nKao stanovnik Vojvodine te pitam kako ces to da izvedes „oslobadjanje i samostalnost“ Vojvodine? Imas neki plan, izlazis na izbore ili ces da krenes oruzjem? Imas kriticnu masu za tako nesto?Ili mozda uopste ni nisi iz Vojvodine a ovo ti je jedan amatreski i tragikocni pokusaj spinovanja? Naravno da i Vucic i Dacic treba da lete i da Vojvodina zasluzuje vise od ovoga sta ima ali sumnjam da su ovakvi cirkusanti, ako su uopste autentican, sposobni da izvrse pozitivne promene..\n22. februara 2018. u 23.10\nZorane, prvo referendum, pa republikanizacija Vojvodine.\n22. februara 2018. u 21.33\nKoliko se sećam Ukrajinski scenario nema veze sa Rusijom, već sa nasilnom smenom legalne vlasti u Ukrajini.\n23. februara 2018. u 07.20\nSamo da pojasnim znacenje „Ukrainski scenario“,iza koga se krije i dokaz o glavnom reziseru razbijanja SFRJ,a to je Rusija(sa svojim placenicima u Srbiji).Kada je Ukraina pokusala da se otrgne iz zagrljaja „ruskog medveda“,i da se priblizi EU i NATO,desio joj se rat i oduzimanje dela teritorije.E,tako je bilo i sa SFRJ!Sve republike su odrzale referendum o samostalnosti i prikljucenju EU(EZ) i NATO(po zelji),ali tada stupaju na scenu Milosevic,Seselj,Vucic,Nikolic,Arkan…!Za zal,sto su glavni izvodjaci krvavih radova Srbi i Srbija!!!!


Vladike Nikanor i Stefan obišli radove na izgradnji Hrama Svetog Ilije u Jabuci -\n11. januara 2021.0300\nNarodni poslanik SNS Marko Mladenović i predsednik MZ Jabuka Slobodan Ilić obišli su sa predstavnicima Srpske pravoslavne crkve radove na izgradnji hrama Hrama Svetog Ilije u Jabuci.\nMi smo na poziv starešina Hrama Svetog Ilije, koji su bili domaćini vladikama Nikanoru i vladiki Stefanu, obišli radove na izgradnji ovog verskog objekta. Njegova izgradnja se finansira sredstvima meštana i jednim delom iz sredstava lokalne samouprave. Nadam se da će radovi na izgradnji hrama biti završeni u najkraćem mogućem roku, rekao je narodni poslanik SNS Marko Mladenović.\nPosle obilaska radova organizovan je prijem u mesnoj zajednici gde je razgovarano o unapređenju međusobne saradnje koja je i do sada bila na visokom nivou.\nRelated tags : hram u jabucimarko mladenovićmz jabukaslobodan ilićvladika nikanorvladika stefan\nDom omladine Pančevo raspisao konkurs za zbornik „Rukopisi 44“\nStigla pojačanja u FK „Železničar“ u Pančevu\n25. decembra 2020.0209\n26. maja 2021.0136\n15. novembra 2019.01195\n31. jula 2021.050\n1. avgusta 2021., 08:37


Rezultat mjera Vlade FBiH: Značajno povećan broj zaposlenih – Biznis.ba\nRezultat mjera Vlade FBiH: Značajno povećan broj zaposlenih\nobjavljeno 23. apr 2021. u 16:49\nFederacija BiH nastavlja biježiti rast broja zaposlenih. Broj zaposlenih u FBiH 19. aprila 2021. iznosio je 521.397, objavila je Porezna uprava.\nSamo tokom marta i aprila u FBiH se broj zaposlenih povećao za 3.418 osoba. U martu se broj zaposlenih povećao za 1.422, a u prvih 19 dana aprila za 1996. Početkom maja prošle godine, Federacija BiH je imala najmanji broj zaposlenih od izbijanja pandemije, odnosno 507.617. Zaključno sa 19. aprilom ove godine broj zaposlenih je 521.397, što znači da se 13.780 ljudi vratilo na posao, prenose Vijesti.ba\nDa su mjere Vlade FBiH tokom pandemije dale pozitivne rezultate svjedoče i podaci o direktnim porezima. Naime, prihodi od direktnih poreza u prva tri mjeseca 2021. godine bili za oko 43 miliona KM, odnosno 3,4 posto veći nego za prva tri mjeseca prošle godine. Ovaj podatak je posebno važan kada se ima na umu da su prva tri mjeseca prošle godine bila rekordna za prihode od direktnih poreza.\nKako bi nastavila podržavati privredu i zaposlenost, Vlada FBiH je najavila da će uskoro donijeti set drugih mjera. Premijer Fadil Novalić najavio je da će uskoro biti usvojene izmjene i dopune kreditno-garantnih programa na osnovu kojih funkcioniše Garantni fond, kako bi dodatno bilo olakšano kreditiranje privrednika od strane komercijalnih banaka.\n– Pored toga, Vlada planira izdvojiti i sredstva za sufinansiranje troškova kamate u iznosu od 15 miliona KM za sve korisnike Garantnog fonda. S ciljem dodatnog poticanja zapošljavanje, preko Zavoda za zapošljavanje će kroz programe plasirati dodatnih 50 miliona KM, najavio je Novalić, prenose Vijesti.ba.\nVlade FBiH će pružiti i dodatnu finansijsku pomoći zdravstvenim institucijama u iznosu od 60 miliona KM.


RTCG - Radio Televizija Crne Gore - Nacionalni javni servis :: Korona virus - Crna Gora :: Više scenarija za školsku godinu\n09. 08. 2020. 07:59 >> 14:08 0\nKOVID I OBRAZOVANJE\nTo je za Pobjedu kazala koordinatorka programa obrazovanja u UNICEF-u Crna Gora Maja Kovačević, ukazujući na važnost da je ovo jedna od preporuka upućena Ministarstvu prosvjete da je ima u vidu pri izradi plana o realizaciji naredne školske godine.\n"Kombinovani pristup može da podrazumijeva, na primjer, da djeca koja pohađaju prva tri razreda osnovne škole imaju redovnu nastavu, a da se učenici starijih razreda smjenjuju po sedmicama ili uče onlajn", kaže Kovačević.\nMogućnosti su, prema njenim riječima, brojne, ,,uključujući nastavu na otvorenom kada to prilike dozvoljavaju ili u drugim prostorima u lokalnoj zajednici“.\nPa je zato najvažnije da se u saradnji sa svim akterima nalaze rješenja koja su u najboljem interesu djece – poručuje ona.\nKovačević je ispričala da je Regionalna kancelarija UNICEF-a u Ženevi, kroz konsultacije sa ekspertima i predstavništvima ove organizacije u cijelom regionu, pripremila ,,Ključna pitanja za donosioce odluka u oblasti obrazovanja na nacionalnom, lokalnom i na nivou škole“. Taj dokument su podijelili sa Ministarstvom prosvjete Crne Gore, kao i sa ostalim institucijama koje se bave obrazovanjem na nacionalnom nivou, u cilju podrške za kvalitetno planiranje, pripremu i realizaciju naredne školske godine. Kaže da je za primjenu tih smjernica neophodno formiranje timova na nacionalnom i lokalnom nivou sa predstavnicima raznih sektora i svih zainteresovanih strana.\n"Ovo pitanje tiče se prije svega učenika, njihovih porodica i nastavnika, ali je ono relevantno i za javno zdravlje i ekonomiju cijele zemlje, tako da sve odluke treba donositi na osnovu kontinuiranih konsultacija i u saradnji sa svima kojih se te odluke tiču", poručuje Kovačević.\nUNICEF Korona virus škole Maja Kovačević


Mađarske kompanije zainteresovane za izgradnju Fruškogorskog koridora - GRENEF\nMinistar spoljnih poslova i trgovine Mađarske Peter Sijarto potvrdio je da postoji interesovanje mađarskih kompanija za izgradnju Fruškogorskog koridora. Ključni građevinski objekat saobraćajnice Novi Sad – Ruma, kao dela Fruškogorskog koridora, biće dvocevni tunel kroz Frušku goru dug tri i po kilometra. Sijarto je to potvrdio u petak, u razgovoru sa ministarkom građevinarstva, saobraćaja i infrastrukture Srbije Zorana Mihajlović. Tema sastanka bila je saradnja dve zemlje u oblasti infrastrukture.\nTunel kroz Frušku goru (Foto:vesti.rs)\nPodsetimo, tunel kroz Frušku goru je najteža deonica pruge od Beograda do državne granice sa Mađarskom. Fruškogorski koridor deo je putnog pravca Novi Sad-Ruma-Šabac-Loznica-granica sa Bosnom i Hercegovinom, koji spaja Srbiju sa Hrvatskom, Bosnom i Hercegovinom i širim okruženjem. Povezaće tri opštine – Novi Sad, Irig i Rumu. U perspektivi, ovaj putni pravac povezaće Vojvodinu i zapadnu Srbiju, ali i Koridor 10 i Koridor 11 sa Koridorom 5c, pravac Budimpešta-Osijek-Sarajevo-Mostar-Ploče.\nOtvoren najviši hotel na svetu. Odmah ćete pogoditi gde!\nU svrhu kontrole građevisnkih radova ovog petka pušten je u …


Planira se dodela 2 miliona evra za nabavku fotonaponskih sistema u 35 opština\nSeverna Makedonija 21.08.2018. | Komentari: 0Autor: Svetlana Jovanović\nJavne zgrade kao što su obdaništa, škole, opštinske prostorije i drugi objekti u 35 opština će dobiti bespovratna sredstva u ukupnom iznosu od 2 miliona evra za nabavku fotonaponskih sistema, saopštilo je makedonsko Ministarstvo finansija.\nBespovratna sredstva koja će omogućiti nabavku solarnih fotonaponskih sistema za proizvodnju električne energije za potrošnju javnih zgrada dodeliće se iz Instrumenta predpristupne pomoći (IPA) Evropske unije, kroz Projekat za poboljšanje usluga na lokalnom nivou, koji sprovodi Ministarstvo finansija, navodi se u saopštenju.\nSredstva će dobiti ukupno 35 opština u četiri regiona sa najmanjim BDP-om po glavi stanovnika. Ove opštine treba da odrede za koje javne zgrade će se instalirati fotonaponski sistemi koji će doneti značajne uštede na računima za struju. Projekat će doprineti diverzifikaciji energetskog miksa Makedonije, u skladu sa naporima vlade da podstakne upotrebu obnovljivih izvora energije (OIE) i zaštitu životne sredine, navodi se u saopštenju.\nPlanira se uvođenje prozjumera\nMakedonija je nedavno preduzela zakonodavne korake ka uvođenju tržišno zasnovanog mehanizma podrške OIE, kao i prozjumera koji bi električnu energiju proizvodili za sopstvenu potrošnju, a višak predavali u mrežu.\nU intervjuu koji je nedavno dao za novinsku agenciju MIA, Dragan Minovski, generalni direktor državne energetske kompanije ELEM, je izjavio da potrošnja električne energije ne mora da bude „jednosmerna ulica“ i dodao da se to obično postiže ugradnjom solarnih panela na krovovima.\nMakedonija, koja je ranije uvela subvencije domaćinstvima za instalaciju solarnih termalnih kolektora, ima cilj da dostigne udeo OIE u finalnoj potrošnji energije od 23,9% u 2020. godini, u odnosu na 19,9% u 2015. godini.\nU Makedoniji već radi fabrika solarnih panela\nPreduzeće PiKCELL Group, u partnerstvu sa kompanijom Solar Power, je ove godine u Skoplju pustilo u rad fabriku solarnih fotonaponskih i termalnih panela. Prema makedonskim medijima, ovo je prva takva fabrika u Makedoniji i regionu.\nPlanirano je da investicija dostigne pet miliona evra do kraja godine. Fabrika, koja se prostire na 1.500 metara kvadratnih, trenutno zapošljava 20 ljudi. Prema rečima Gorana Paunova, generalnog direktora PiKCELL Group, fabrika godišnje može da proizvede panele ukupne snage 20 MW.\nTags: fotonaponski sistemi, obnovljivi izvori energije\nREAD NEXT: Elektroprivreda Srbije zapošljava 163 mlada stručnjaka\nPočetna » Vesti » OIE » Planira se dodela 2 miliona evra za nabavku fotonaponskih sistema u 35 opština


Da država funkcioniše odavno bi bili u zatvoru!\nObjavljeno 9 januar 2020 2 min čitanja\nKURŠUMLIJA Oko 150 građana Kuršumlije je u roku od sat vremena potpisalo je da se slažu da se protiv čelnih ljudi u ovoj opštini podnese krivična prijava zbog više krivičnih dela, jer su, kako kažu podnosioci krivične prijave, novac koji je iz Vlade Republike Srbije usmeren za socijalno ugrožene i bivše radnike ŠIK Kopaonika nenamenski potrošili.\nKrivična prijava se odnosi na 150 miliona, a podnosioci su predstavnici opozicije u Kuršumliji. Ovom prijavom obuvaćeni su predsednik Opštine Kuršumlija Radoljub Vidić, njegov zamenik Nebojša Jović, članovi Opštinskog veća i ostali odgovorni koji su učestvovali i sprovodili odluku koja je doneta 10.oktobra prošle godine.\nU krivičnoj prijavi, u koju smo imali uvid, navodi se da su lokalni funkcioneri nakon što je iz Republike stiglo 150 miliona dnara koji su namenjeni isplati potraživanja bivših radnika ŠIK Kopaonik, na skupštinskoj sednici odlučili, bez konsultacija sa bivšim radnicima ŠIK Kopaonika, ko će da dobije koliko para, što je objavljeno i u Službenom listu Opštine Kuršumlija.\nU prijavi se do detalja navodi kako je podeljen i kome taj novac. -Da država funkcioniše, odavno bi bili u zatvoru. Ovako, moramo da tražimo da nadležno tužlaštvo ispita sve navode u krivičnoj prijavi i da konačno prestane ova bezobzirna pljačka lokalnih moćnika- kazao je odbornik Pokreta “Dveri” u Kuršumliji Oliver Milisavljević. Podnosioci prijave navode da su prema njihovim saznanjima prevarili one najsiromašnije, one kojima je trebalo dati 38.000 dinara za lekove i hranu.\nTako je sadašnji zamenik predsednika kuršumlijske opštine Nebojša Jović kao nekadašnji funkcioner u ŠIK Kopaoniku primio 600. 000 dinara. -Odluke i kriterijume koje su doneli i sam način sprovođenja istih u tehničkom smislu su po našem mišljenju klasičan lopovluk, a kao savesni građani, dužnost nam je da prijavimo- dodaju pokretači krivične prijave. Oni kažu da imaju dokaze da su deo novca dobili i neki ljudi koji nisu stanovnici u Kuršumliji, već ii z drugih, iako se ovaj novac odnosio samo na građane Kuršumlije.\nDoček srpske Nove godine u Prokuplju: Amadeus bend, posluženje i vatromet


0\tJanuar 12, 2018 14:08\nRegionalni razvojni centar iz Mostara (REDAH), u saradnji sa njemačkom Agencijom za međunarodnu saradnju (GIZ), u Sanskom Mostu je organizovao prezentaciju programa namijenjenog razvoju privrednog sektora, koji je finansijski podržan od strane Vlade Savezne republike Njemačke.\nPredstavnicima privrednih preduzeća sa područja općine Sanski Most ovom prilikom predstavljene su osnovne karakteristika pomenutog programa koji je direktno namijenjen privrednom sektoru i njenom razvoju. Radi se o projektima koji bi bili finansirani sredstvima u maksimalnom iznosu od 400. 000 eura, s tim da bi polovinu sredstava obezbijedila vlada Njemačke, a polovinu privatni sektor.\nTakođer, period implementacije projekta iznosio bi tri godine, i od njega bi određenu korist imala šira društvena zajednica, a isto tako morao bi biti usklađen sa razvojnim ciljevima Njemačke vlade. Ivica Sidrić, predstavnik Regionalnog razvojnog centra, pozvao je privrednike sa područja općine Sanski Most da uzmu učešće u ovom projektu, te svojim poslovnim idejama apliciraju na javne pozive koji će biti otvoreni u toku ove godine.\nInače, Regionalni razvojni centar pruža tehničku pomoć općinama sa BFC Certifikatom u procesu pripreme projekata i apliciranja na međunarodne javne pozive. Općina Sanski Most je među prvima u državi prije pet godina stekla status općine sa povoljnim poslovnim okruženjem, dodjelom prestižnog BFC Certifikata. Certifikat garantuje da svi resursi općine stoje na raspolaganju privrednicima, te da je otvorena za ulaganja i privredni razvoj.


"Srbiji ne preti migrantska kriza" - Nova Borba\n"Srbiji ne preti migrantska kriza"\nKomesar za izbeglice Vladimir Cucić izjavio je da Srbiji ne preti migrantska kriza, da se pre dvadesetak dana činilo da bi se mogla ponoviti prošla godina, ali da je to sprečeno zahvaljujući blagovremenoj reakciji nadležnih.\n"Bila je ozbiljna mogućnost, pre nekih dvadesetak dana, da kriza eskalira, ali se to nije dogodilo. Svi raspoloživi resursi biće upotrebljeni na Bugarskoj i Makedonskoj granici, pre svega zbog tih ljudi", rekao je Cucić za RTS.\nPrema njegovim rečima, u Srbiji se uglavnom nalaze ekonomske izbeglice iz Šrilanke, Pakistana i iz Irana.\nNjihove šanse da dobiju azil u bilo kojoj zemlji zapadne Evrope su ravne nule, rekao je Cucić i dodao da, međutim, nije naše da im to kažemo.\nBilo bi dobro, dodao je, da im je to rekao neko u prvoj državi članici EU u koju su ušli.\n"Naše je, međutim, da činimo sve da im omogućimo smeštaj i hranu, ali istovremeno da brinemo o interesima Srbije", kazao je komesar za izbeglice, te dodao da je najveći problem kod izbeglica njihova iscrpljenost.\nDodao je da su oni u svemu veoma dobro organizovani i da imaju svoje predstavnike sa kojima Komesarijat za izbeglice ima veoma dobru komunikaciju.\n"Oni imaju veoma dobru evidenciju o tome koliko ih je i koliko je njih prošlo granicu, kao i da prioritet uvek imaju bolesni, deca, stari ili, ne daj Bože, invalidi", kazao je Cucić.\nUkazao je da će migrantska kriza trajati, da se prošla godina neće ponoviti, ali da je to nešto sa čim moramo da naviknemo da živimo s obzirom na geografski položaj koji Srbija ima.\nCucić je rekao da je u Srbiji oko 2.800 migranata, u Preševu u prihvatnom centru za migrante jutros je oko 54 ljudi, dok ih je pre nekoliko dana bilo tridesetak.\nGovoreći o migrantima na prelazima Kelebija i Horgoš, Cucić je rekao da se vode pregovori sa predstavnicima Mađarske da se migranti sklone sa granične zone i da njihovo preseljenje i prijem u Mađarsku sačekaju u nekom od centara u Srbiji.\nPrema njegovoj proceni, oko 1.100 ljudi je pokrenuto prema drugim centrima.\nNema razloga, kazao je, da bilo ko bude pored Mađarske žice s obzirom da red za neke od njih neće doći do oktobra.\nCucić je rekao i da je juče čuo za neko istraživanje sprovedeno među migrantima koje je, kako je kazao, pokazalo da je Srbija na drugom mestu iza Turske po kvalitetu usluga i načinu ophoćenja i brige.\nTo su, napomenuo je, naši ambasadori na neki način. Kada odu iz Srbije oni pričaju da je ovde niko nije tukao, uzimao novac ili na bilo koji drugi način maltretirao.


Gojković: Skupština Srbije će ukinuti vanredno stanje\nSednica Skupštine Srbije, 28. april 2020.\nOna je na sednici parlamenta rekla da je vanredno stanje "uvedeno po slovu Ustava" i da je 95 odsto građana poštovalo sve donete propise.\nPoslanik Nenad Konstantinović iz kluba Vojvođanski front-Srbija 21 prethodno je rekao da deo opozicije koji on predstavlja "nema dilemu da je prilikom uvođenja vanrednog stanja prekršen Ustav jer je Skupština mogla da se sastane jednako 15. marta kao i danas".\nOn je dodao da je deo opozicije došao u Skupštinu kako bi čuli šta će se raditi posle vanrednog stanja. Konstantinović je rekao da su građani zbunjeni, a da Vlada nije podnela pisani izveštaj niti plan mera za eventualni drugi krug pandemije.\nSkupština Srbije zaseda prvi put od uvođenja vanrednog stanja\nPoslanici bi do kraja dana trebalo da završe raspravu o potvrđivanju uvođenja vanrednog stanja i uredbi koje je vlada donela za vreme vanrednog stanja koja je, uz mere zaštite od širenja korona virusa, počela u utorak, 28. aprila. Deo opozicije okupljen oko Saveza za Srbiju nastavio je bojkot rasprave.\nMaska i rukavice obavezni u Skupštini Srbije


Kanjon Izubre - najlepši kanjon u periodu velikih voda, 23.04.2014. :: Extreme Canyoning\nKanjon Izubre - najlepši kanjon u periodu velikih voda\nReka Izubra nastaje od Popove reke i potoka Bosljani, pripada rezervatu biosfere Golija i pod zaštitom je države. Sa leve strane obala je dosta nepristupačnija i strmija pa lokalno stanovništvo ovaj deo naziva Buče iznad kojeg se nalaze Krljani, sa nekoliko kuća koje su najblže kanjonu. Do kanjona se najlakše stiže sa Ibarske magistrale od mesta Brvenik, asfaltiranim putem do mesta Rudno. Zatim se od Rudna nastavlja pravo makadamskim putem ka Bzoviku gde se skreće levo niz brdo sve do napuštene info kuće koju je neko uspeo da pretvori u štalu. Pedeset metara posle info kućice odvaja se markirana planinarska staza koja napušta makadamski put koji vodi u Deviće. Na ovom mestu postoji i jasno uočljiva tabla, znak na kojem piše Izubra. Staza koja prolazi neposredno pored kanjona Izubre završava se u Devićima tako da je kanjonu moguće pristupiti i iz mesta Devići odakle bi se krenulo uz brdo markiranom stazom. Na stazi se nalazi i nekoliko oborenih stabala pa je prolazak na pojedinim mestima moguć uz pomoć provlačenja, preskakanja i obilaženja.\nKanjon Izubre ne može se okarakterisati spektakularnošću velikih stena, skulpturom zidova velikih dimenzija i nemogućnosti izlaska iz kanjona pre njegovog završetka, ali zato svojom ambijentalnom lepotom, bogatim vodenim tokom i pristupačnošću sigurno da. Izubra je najlepša i najatraktivnija u proleće i posle obilnih kiša. Mogu je obilaziti i uslikati planinari i turisti bez posebne tehničke opreme. Jedino je nepristupačnija prva kaca uzvodno koja se sastoji od tri četiri kaskade od kojih je najveća 15-tak metara kroz koju je nemoguće proći bez klasične opreme za kanjoning. Zidovi su u potpunosti prekriveni mahovinom pa je skroz zadivljujući prizor uz buku vode unutar ove kace. Od siline vode i velikog pada, na sve strane se raznosi najsitnija vodena prašina tako da je vrlo brzo mokar svako ko se iole približi slapovima. Cela dolina je popunjena velikom i gustom mešovitom šumom gde dominiraju velika stabla bukve i graba, a od zimzelenog drveća smrča. Drveće smo takodje koristili i kao sidrište pri spuštanju niz slapove tako da nije bilo potrebe tražiti bilo kakve druge opcije. Veliki broj popadalih stabala nalazio se i u vodi, što nam je u svakom slučaju dobro došlo kao oslonac u nabujaloj i opasnoj vodi, kao i pri prelasku sa jedne strane obale na drugu, ali i da upotpuni po neku fotografiju. Posle ovog impresivnog dela reka nastavlja jednim kraćim delom kao i svaka planinska reka, a planinarska staza ostaje tik uz vodu. Posle par stotina metara u Izubru se sa desne strane uliva potok Glibovac, koji se sliva direktno sa vrha Crepuljnik i često je bez vode. Medjutim, ovoga puta je po vodenom toku bio u rangu Izubre, i bez posebne opreme skoro je bilo nemoguće proći ga, a ne okvasiti se. Ispod ovog dela nizvodno, voda je bila značajno veća i jača, dok su vodopadi uglavnom otvorenijeg tipa, ne izraženo visoki i jasno vidljivi sa planinarske staze. U svakom slučaju, svaki vodopad je na svoj način lep, a ne retko u kadru bi bilo i po nekoliko njih u nabujaloj Izubri. Pristupačnost ovim slapovima nam je dala prostora da se opustimo i uživamo u potpunosti u svakom detalju. Bajkovita šuma i dosta vlage pogoduje daždevnjacima, pa smo pred sam kraj ugledali jednog. Važno je pomenuti i da ovaj kraj obiluje sa divljačima, a čak se i jedan potez iz tog razloga naziva Srnjača.


Predsednik Parlamenta Oliver Dulić najavio sednicu posvećenu Kosovu\nPredsednik Parlamenta Oliver Dulić najavio za idući petak sednicu na kojoj će poslanici razgovarati o Kosovu i novoj rezoluciji koja treba da odredi buduće poteze Srbije.\nPredsednik Srbije Boris Tadić izjavio je da je dobrodošao svaki predlog iz međunarodne zajednice za nastavak pregovora o statusu Kosova koji treba da dovede do stabilnog i mirnog rešenja. U isto vreme deo vladajuće koalicije okupljen oko premijera Vojislava Koštunice uslovljava potpisivanje Sporazumao pridruživanju zahtevom da Evropska unija garantuje teritorijalnu celovitost Srbije.\nS druge strane međutim, predsednik G17 plus Mlađan Dinkić rekao je da će se ta stranka suprotstaviti bilo kome ko traži da se zaustavi put Srbije ka Evropskoj uniji i na sednici Glavnog odbora svoje partije rekao da ubrzani put Srbije ka EU nema alternativu jer 70 odsto građana podržava članstvo Srbije u toj organizaciji. Neki koji su frustirani nepravdom koja se u ovom trenutku sprema povodom statusa Kosova reaguju iracionalno, rekao Dinkić.\nA šef Delegacije Evropske komisije u Srbiji Žozep Ljoveras izjavio je da je već spreman tekst Sporazuma o stabilizaciji i pridruživanju Srbije Evropskoj uniji i dodao da brzina kojom će Srbija napredovati na evropskom putu zavisi isključivo od nje same. Ljoveras je izrazio nadu da Srbija neće odustati od evropskog puta u slučaju nepovoljnog rešenja kosovskog pitanja i naglasio da je EU spremna da preuzme odgovornost za Kosovo sa Misijom koja je moguća na osnovu Rezolucije 1244.


nije više Film na dan: La tete haute / Standing Tall\nMeđutim, naturščik Rod Paradot je odličan izbor i uspeva da bez treninga kanalizira taj angst i bes mladog čoveka izgubljenog u svetu koji ne razume i koji ga zapravo neće. Neki kritičari su povlačili paralele sa Truffautovim Les quatre cents coups (1959) i ulogom koju je ostvario Jean-Pierre Leaud i to je očito bio autoričin cilj, ali ipak nemojmo preterivati, iako Paradot ima materijala i pokazuje dovoljno hrabrosti za glumačku karijeru. Benoit Magimel i Sara Forestier su ograničeni svojim likovima, ali uspevaju da nam ih približe i učine ljudskijima i životnijima. A posebnu pohvalu zaslužuje Catherine Deneuve koju isključivo vidimo u njenom radnom okruženju, bez ičeg privatnog (osim u jednoj jedinoj sceni razgovora), kako vrši svoju funkciju, citira zakone i govori životne lekcije, a neretko je pasivni objekat besa i frustracije koju ispoljava Malony. Nezahvalna je to uloga za glumicu tog nivoa i renomea, ali Catherine Deneuve ne bi bila jedna od najboljih živih glumica kad i tome ne bi prišla sa integritetom i od sutkinje načinila osobu i filmski lik za pamćenje.\nOznake: deca, drama, emmanuelle bercot, francuski film, la tete haute, odrastanje, roditelji, socijalni, standing tall, zatvor


Sparsi u velikom problemu - Sportske.net\nSparsi u velikom problemu\nPregovori sa jednim od najboljih igrača naišli na kamen spoticanja.\nPL: Derbi na "Old Trafordu", mogu li Arsenal i Fulam do pobede?Vreme je za Kurtou!Ljoris ostaje bez kapitenske trake!Barselona pronašla alternativu za De Jonga - rešenje je Slovenac?Dogovor Borusije i Barse blizu!\nTotenhem je naišao na veliki problem, naime pregovorio oko produžetka saradnje sa Kristijanom Eriksenom su obustavljeni, javlja "Dejli Mejl".\nDanski fudbaler je već šest meseci u pregovorima oko nove saradnje sa upravom Sparsa, ali dogovor dve strane po svemu sudeći nije ni blizu.\nNaime, problem je nastao u tome što Eriksen želi platu kakvu imaju Hari Kejn i kapiten Ugo Ljoris.\nEkipa iz Severnog Londona nije angažovala nijedno pojačanje ovog leta, a da stvari budu još gore nisu uspeli da postignu dogovor ni sa Tobijem Aldervejreldom oko produžetka saradnje.\nTako je problem koji je nastao sa Eriksenom veoma zabrinjavajući za četu Maurisija Poketina, Danac je pod palicom argentinskog stručnjaka postao jedan od najboljih plejmejkera u Evropi i bez sumnje je jedan od ključnih igrača "Pevaca".\nVeliki broj evropskih klubova je pokazao interesovanje za njegove usluge, najčešće su pominjani Barselona i madridski Real, a Eriksen navodno od uprave Totenhema traži ugovor sličan onome koji imaju Kejn ili Ljoris.\nEngleski napadač je u junu parafirao novi ugovor sa klubom, prema kojem zarađuje 300 hiljada funti nedeljno, Ljoris ima duplo manje, ali je i dalje jedna od najbolje plaćenih igrača u ekipi.\nEriksen smatra da on mora da se nađe među najplaćenijima, što mu ruku na srce niko ne može uzeti za zlo, jer je definitivno jedan od najboljih i najbitnijih igrača Poketinove ekipe.\nDanac ima još dve godine ugovora sa ekipom iz prestonice, videćemo da li će uprava uspeti u skorijem roku da produži saradnju.


Bura oko Narodnog pozorišta ne jenjava: Ovo što se dešava je sramotno - MediaSfera\nSmena na čelu Drame Narodnog pozorišta, odnosno postavljanje reditelja Juga Radivojevića za prvog čoveka ovog sektora umesto dramaturga Željka Hubača, koji je proteklih godina uspešno vodio Dramu – izazvala je popriličan revolt među umetnicima zaposlenim u nacionalnom teatru.\nDok sam Hubač, kao dojučerašnji v. d. direktora Drame, ne želi da komentariše odluku upravnika Dejana Savića, sve veći broj glumaca, reditelja i drugih pozorišnih radnika glasno izražava nezadovoljstvo zbog njegovog „sklanjanja“, odnosno povratka na staro zaduženje dramaturga teatra.\nGlumica Nada Šargin, prvakinja ansambla, smatra da je ne samo nelogično već i neukusno čoveka koji je očigledno umnogome podigao standarde drame – odbaciti, kazniti ga za kvalitet i za uspeh.\n„Duboko me revoltira da čovek koji je kao v. d. donosio uspehe ne bude imenovan na to mesto, da mu ne bude produžen mandat, uprkos tome što je većina eminentnih umetnika, prvaka kuće već ranije pružila nedvosmislenu podršku Hubaču“, kaže ona i dodaje: „Predato je tada naše pismo upravniku, na sastanku sa upravom smo uveravani da je naš stav uvažen i shvaćen, da bi se sad pokazalo da nismo shvaćeni. Očito je i da je Hubaču „otkazana saradnja“ dva dana nakon što je u javnost izneo realnu sliku stanja Drame – jasno je, dakle, da je kažnjen za to što je rekao i za to što je donosio pozorištu uspeh. Neprihvatljivo je, naravno, objašnjenje uprave, koje smenu pravda neophodnošću promene „vizure“, jer je upravo Hubačeva „vizura“ dovela kuću do velikih uspeha.“\nJoš jedna od glumica koje nose repertoar Narodnog pozorišta, Hana Selimović, saglasna je da je obrazloženje uprave „slabo pismeno, bezobrazno i apsurdno“ – jer navodi na pomisao da neko želi promenu „vizure“ koja je donosila uspeh.\n„Ovo što se dešava je apsolutno sramotno i ne tiče se samo unutrašnjih poslova institucije Narodnog pozorišta već predstavlja jasan presek stanja društva u kome živimo. Čovek koji bi, po rezultatima, trebalo da bude imenovan na neku funkciju, biva smenjen sa nje. Uspeh, dakle, ne znači ništa spram neposluha, mi smo svi osuđeni na ćutanje jer živimo kaznu za slobodnu reč i za dobro činjenje svog posla. Uverena sam da ovo zahteva oštru reakciju svih nas, ne samo iz pozorišta, i da moramo da se ozbiljno suočimo sa pitanjem šta mi to živimo“, istakla je Hana Selimović.\n„Upravnik jedini ima nadležnosti da smenjuje i postavlja direktore sektora i donosi druge odluke u interesu kuće, i u ovom slučaju Savić je iskoristio svoje statutarne nadležnosti, a verujem i da će se pokazati da njegove odluke jesu na dobrobit pozorišta“, zaključio je on. Narodno pozorište prethodnih dana bilo je tema medija nakon što je javnost mogla da sazna da pozorišnu scenu na kojoj se igraju dela od Šekspira do Siniše Kovačevića promoviše nekadašnja Playboy žečica Mirela Krajinović kroz svoj magazine „Glob“. Sledeća tema po kojoj je nacionalni teatar bio u centru pažnje su smene. Nakon kritičkog stava koji je izneo u intervjuu u Politici, Željko Hubač prestao je da bude direktor Drame, a na njegovo mesto došao je reditelj Jug Radivojević. Obrazloženje je kako kažu „da Narodno pozorište, povodom jubilarne sezone, ali i posle nje, izmeni vizuru dramskog repertoara“, i što se opera tiče „podmlađivanja solističkog korpusa, uz osavremenjivanje delovanja ove umetničke grupacije nastupima na otvorenom, gostovanjima po zemlji“.\nPozorišni kritičari: Smena Hubača anticivilizacijski čin\nUdruženje pozorišnih kritičara i teatrologa Srbije osudilo je smenu v.d. direktora Drame Narodnog pozorišta u Beogradu Željka Hubača kao „anticivilizacijski čin„, odbacujući zvanično obrazloženje kao nedovoljno i netačno.\n„Razlozi smene Željka Hubača s mesta direktora Drame Narodnog pozorišta u Beogradu, navedni u obrazloženju odluke UO ove institucije i njenog upravnika Dejana Savića, nedovoljno su ili netačno obrazloženi i svode se, zapravo, na niz opštih mesta“, saopštilo je 17. oktobra Udruženje pozorišnih kritičara i teatrologa Srbije, prenosi Seecult.\nKako je navedeno u saopštenju, za navodni problem nedovoljnog angažmana stalno zaposlenih umetnika NP nije odgovoran Hubač, nego svi direktori ove kuće iz prethodnih decenija koji su zapošljavali glumce po krajnje netransparentnim kriterijumima.\n„To je rezultiralo brojem od oko 70 članova ansambla Drame, od kojih čak i mi, profesionalni pozorišni gledaoci, već godinama nismo bar jednu trećinu videli na sceni, jer ih nijedan reditelj ne uzima u podelu: ne verujemo da je to zbog toga što reditelji ili direktor Drame imaju nešto lično protiv njih. S druge strane, repertoar Drame u poslednjih nekoliko godina ukazuje na to da je Hubač uspeo da angažuje ogroman broj i onih glumaca Drame Narodnog pozorišta koji godinama nisu bili prisutni na scenama ovog teatra“, navedeno je u saopštenju.\nUdruženje pozorišnih kritičara i teatrologa smatra da prave motive za smenu Hubača otkriva drugi navedeni razlog – da se „izmeni vizura dramskog repertoara“, odnosno nezadovoljstvo činjenicom da je u Hubačevom mandatu Drama Narodnog pozorišta postala i umetnički, ali i društveno najsmelija, najprovokativnija i najzanimljivija, a svakako i najkvalitetnija institucionalna scena u Beogradu.\n„Onima koji bi rekli da to nije misija nacionalnog, već nekog eksperimentalnog pozorišta, može se odgovoriti samo to da su – neznalice. Pozorište po čijem su modelu nastali svi nacionalni teatri u našem regionu, bečki Burgteatar, već je decenijama jedno od najprogresivnijih pozorišta u Austirji i Evropi“, navedeno je u saopštenju Predsedništva Udruženja pozorišnih kritičara i teatrologa.\n„O rezulatatima rada Hubača najbolje govore cifre: pune sale, više od sto nagrada u četiri godine, poglavito veoma pozitivne kritike, prisustvo na Bitefu, Sterijinom pozorju, redovno učešće i na drugim renomiranim festivalima u zemlji i regionu… Kad se sve ovo ima u vidu, sa žaljenjem konstatujemo da je ova smena anticivilizacisjki čin, iza koje se naslućuje namera da nacionalna pozorišna kultura ne dobije one dimenzije koje uveliko dobija u razvijenom svetu, onom kojem ovo društvo, valjda, teži: savremenost, umetnička i društvena relevantnost i kosmopolitizam“, navedeno je u saopštenju koje je potpisao predsednik Udruženja pozorišnih kritičara i teatrologa Srbije Ivan Medenica.\nNataša Ninković: Zečice su samo koska, postoje veći problemi…\nPrvakinja Drame Narodnog pozorišta, glumica Nataša Ninković izjavila je, povodom smene direktora Drame Željka Hubača, da sa takavom praksom mora da se prestane.\n„Nije Željko prvi koji je otišao preko noći, a Jug došao… To je sistem funkcionisanja protiv koga dižem glas. Neslaganje s repertoarskom politikom ne može da bude razlog, jer je ta politika uvela pozorište u Evropsku asocijaciju pozorišta i donela istom više od 100 nagrada“, rekla je Nataša Ninković, prenosi “Nedeljnik”.\nNataša Ninković je kritikovala i način na koji se umetnici, glumci u Narodnom pozorištu tretiraju.\n„Na prvom mestu su sramotne plate koje su do četiri puta manje od primanja naših kolega u regionu. Zatim nepostojanje varijabile, pa je neigranje po 10 godina najisplativije u našoj kući (ovo je rezervisano samo za glumce, dok operski pevači imaju potpuno drugačiji tretman), te zapostavljanje Drame od strane upravnika do te mere da samo čekam kad će nacionalni teatar da se zove nacionalna opera. Tu je i neravnopravno raspoređivanje sredstava, iako jedino Drama ima plus na blagajni“, rekla je glumica i istakla probleme sa nehigijenom u teatru.\n„Zatrpani smo prljavštinom, počev od garderobera, foajea, mesta gde se drže kostimi i scenografija, jezivih toaleta. Imamo i lošu marketinšku službu (nema izdvajanja sredstava za nju), a zbog tehničke onesposobljenosti male scene, predstave ne mogu da se normalno odvijaju. Moram da dodam i ukidanje novčanih iznosa za glumačke nagrade, sistematizaciju radnih mesta… Na kraju bih rekla ono što i sami vidite, tuga, u svakom smislu“, zaključila je Nataša Ninković.\nTagovidrama Narodno pozorište pozorište smena Željko Hubač


Žene najmanje bezbedne kod kuće - Rodna ravnopravnost - Dnevni list Danas\nPočetna » Društvo » Rodna ravnopravnost » Žene najmanje bezbedne kod kuće\nCentar za isztaživanje javnih politika o zloupotrebi oružja i rodno zasnovanom nasilju\n* Svake godine u svetu bude ubijeno 66.000 žena, a od tog broja se 44.000 slučajeva odnosi na ubistvo u okviru porodice * Policija samo forme radi prima prijavu, bez dalje reakcije, a dešavalo se i da nasilnicima ne bude oduzeto oružje\n0Piše: M. M. Stevanović 05. jula 2017. 19.30\nNa povezanost zloupotrebe oružja i nasilja u porodici upućuju analize slučajeva femicida koje je kod nas sproveo Centar za istraživanje javnih politika, ali i studije u svetu, koje pokazuju da su žene daleko manje bezbedne u porodičnom domu nego na ulici ili čak na ratištima.\nOva istraživanja je Centar predstavio i na nedavnom seminaru na Srebrnom jezeru, gde su o zloupotrebi oružja i rodno zasnovanom nasilju slušali i predstavnici/e raznih institucija i državnih organa, nevladinih organizacija i medija.\n– Kad govorimo o demografskim karakteristikama femicida u Srbiji, zaključili smo da žene u 30-40 posto slučajeva stradaju od svojih partnera, i to pretežno u svom zajedničkom životnom prostoru – kaže Danijela Spasić, profesorka na Policijskoj akademiji i koordinatorka ovog istraživanja. Ona je iznela podatak da na globalnom nivou, prema analizama koje su obuhvatile 104 zemlje, svake godine bude ubijeno 66.000 žena, a od tog broja se 44.000 slučajeva odnosi na ubistvo u okviru porodice.\nPrema izveštajima Mreže Žene protiv nasilja, tokom prošle godine u porodičnom nasilju ubijene su 33 žene, dok je u 2015. stradalo njih 35. Svake godine u ovom kontekstu život izgubi između 30 i 40 žena, a kako je Mreža navela u svom Izveštaju o femicidu, posedovanje oružja predstavlja visok rizik od smrtnog ishoda u nasilju. Danijela Spasić je istakla da se u većini ovih slučajeva radilo o nasilnicima koji su prethodno prijavljivani. Ona je podsetila da je na ovu činjenicu ukazao i Zaštitnik građana, koji je dao posebne preporuke ministarstvima, „naročito zato što su u analizi 44 slučaja ubistva uočeni brojni propusti institucija“. Na primer, policijski službenici su samo forme radi primili prijavu, bez dalje reakcije, a dešavalo se i da nasilnicima ne bude oduzeto oružje.\nOno što profesorka Spasić ističe kao posebno važno jeste to što sve do donošenja novog Zakona protiv nasilja u porodici nije postojala metodologija niti su bili propisani standardi prema kojima nadležne državne institucije treba da prikupljaju i analiziraju podatke koji se odnose konkretno na nasilje u porodici.\n– Svako ministarstvo je imalo neku svoju metodologiju i način prikupljanja podataka, pa je jako teško iz tih nestandardizovanih evidencija prikupiti podatke, izvršiti opštu analizu i doneti zaključke. Novi zakon predviđa vođenje centralne evidencije, gde će se sumirati svi podaci ovih relevantnih institucija koji se tiču svih krivičnih dela nasilja u porodici. Na osnovu toga bismo mogli da obavimo kompletnu analizu femicida i da sagledamo sve važne aspekte, jer samo tako možemo govoriti o donošenju nekih konkretnih predloga, strategija i javnih politika – kaže Spasić. Takođe je važno, kako je dodala, što je novi Zakon prepoznao prisustvo oružja kao jedan od najvažnijih faktora rizika za žrtvu nasilja.\nRazjašnjavajući dalje povezanost oružja i rodno zasnovanog nasilja, profesorka navodi da oružje predstavlja otežavajuću okolnost za žrtvu da preduzme bilo kakvu akciju, ali i instrument kojim se održavaju tradicionalni obrasci ponašanja. Takođe, postoje različita objašnjena kad je reč o razlozima za ubistvo.\n– Jedno od objašnjenja je da muškarac ne samo da svoju suprugu i njene reproduktivne resurse smatra svojim vlasništvom, koje je „kupovao“ stupanjem u partnersku zajednicu, nego se oseća pozvanim da to vlasništvo i brani. Odluka žene da ga napusti direktan je udarac njegovoj veri da je poseduje i lako može izazvati nasilje – objašnjava Danijela Spasić. Kako dodaje, iz feminističke perspektive, „vlasništvo“ nad ženom se ne posmatra u funkciji reproduktivnog već socijalnog zadatka koji je povezan sa muškom rodnom ulogom, odnosno dopuštenom i očekivanom dominacijom i kontrolom nad ženom koja proističe iz patrijarhalne raspodele moći.\nŠturi podaci u medijima o oružju\nTanja Jakobi iz Centra za istraživanje javnih politika govorila je o medijskom izveštavanju, iz koga se ne mogu dobiti odgovarajuće informacije o oružju, jer se ono „ne povezuje sa rodno zasnovanim nasiljem“. Ona je navela da su slučajevi ubistva žena u medijima prikazani kao iznenadni izlivi ljubomore ili posledica psihičkih oboljenja koje je nemoguće kontrolisati, dok redovno izostaju podaci o oružju kojim je počinjeno ubistvo.\n– Time se umanjuje značaj institucionalnog okvira i praksi, skida se odgovornost sa institucija i organizacija uključenih u prevenciju nasilja u porodici i kontrolu posedovanja oružja. Takođe se zanemaruju dublji uzroci nasilja kao što je nasleđe civilnog rata, socioekonomski kontekst, široko rasprostranjena kultura posedovanja oružja i tolerancija prema nasilju u porodici – rekla je Jakobi.\nOd 1. juna je počela da se sprovodi legalizacija oružja koja će trajati do 1. oktobra 2017. godine. Ministarstvo unutrašnjih poslova podseća građane da mogu bez odgovornosti i dokazivanja porekla da predaju ili legalizuju nelegalno oružje.\nIz MUP-a očekujemo podatke o tome koliki je zasad odziv stanovništva od početka sprovođenja legalizacije.\nbezbednost zena, rodna ravnopravnost


Škola pisanja projekata za početnike – sve što trebaš da znaš ako imaš udruženje – NOMCENTAR NGO\nBy nomcentarngo July 22, 2018 Vesti\nUdruženje Nomotehnički Centar iz Beograda, skraćeno Nomcentar, poziva Vas na edukativnu radionicu koja ima za cilj da Vam pomogne u osnovama kreiranja i pisanja projekata kojima konkurišu udruženja građana.\nSvi polaznici, dobićete i korisne informacije vezane za vođenje udruženja građana, isto tako imaće mogućnost da postanu naši partneri i prijatelji, rado ćemo pisati o Vašim aktivnostima, jer znamo da je podrška na početku važna.\nNakon uspešno održanog drugog ciklusa online edukativne radionice, na osnovu povratne informacije naših učesnika, ponavljamo poziv u redizajniranom obliku.\nŠkola pisanja projekata ima za cilj da Vas upozna sa osnovama, pomogne u kreiranju sadržaja, aktivnosti, ciljne grupe, izveštaja i završetka projekta. Šta možete očekivati na edukaciji:\n1. Upoznavanje sa modelom rada udruženja, zatim polazi se od konkursa za projekte na kojima učestvuju udruženja građana, prvenstveno se obraća pažnja na kreiranje ideje, pisanje opisa predloga projekta, aktivnosti, targetiranje ciljne grupe, budžet projekta, pravdanje sredstava i izveštaji (mesečni, narativni i završni).\n2. Šta kada dođe preliminarna lista, potpisivanje ugovora, prava i obaveze.\n3. Na kraju, dobijate zadatak na osnovu čega ćete dobiti i Potvrdu o učešću u edukativnoj radionici, isti će Vam pružiti mogućnost da ono što ste u teoriji naučili primenite u praksi.\nPrijava je otvorena do 30. avgusta 2018. godine, odnosno do popune mesta.


KOVIN: Odbornici minutom ćutanja odali poštu preminuloj odbornici Maji Filipović, Skupština dopunila odluku o radnom vremenu - ePancevo\nNa početku zasedanja, predsednik Skupštine Opštine Kovin Zoran Bradanji, pozvao je kolege da minutom ćutanja odaju poštu odbornici Maji Filipović Stefanović (1977) iz Malog Bavaništa, koja je preminula dan uoči zasedanja, posle duge i teške bolesti.\nOdbornici su u nastavku sednice jednoglasno prihvatili predlog šefa odbornićke grupe SNS-a, Dragana Šljivovačkog, da se odreknu dnevnica u korist mladog sugrađanina Danijela Obućine (1988), kojem je neophodna transplantacija bubrega u inostranstvu.\nNa 12. sednici potvrđen je jedan novi odbornički mandat – Ninoslavi Stojković (SNS), dipl. pravniku iz Kovina (posle ostavke Ivane Jovanov, koja je imenovana na funkciju v.d. direktora Biblioteke).\nUsvojen je potom Izveštaj o izvršenju budžeta opštine Kovin za period januar-jun 2021. godine.\nDoneta je Odluka o ustanovljenju javnih priznanja i nagrada i zvanja počasnog građanina opštine Kovin. Predlog odluke je prethodno utvrdilo Opštinsko veće na sednici održanoj 17. septembra, a i Komisija za propise dala je pozitivno mišljenje.\nDopunjena je Odluka o radnom vremenu u ugostiteljskim, trgovinskim i zanatskim objektima na teritoriji opštine Kovin, tako što se u čl. 17. stav 1 kojim se definiše da „trgovinski objekti mogu da budu otvoreni svakog dana u vremenu od 05.00 časova do 01.00 časa”, dodaju reči „osim objekata za pranje i poliranje motornih vozila bilo da je samouslužna ili uslužna perionica automobila. Perionice automobila mogu da budu otvorene svakog dana u vremenu od 06.00 časova do 22.00 časa.“\nDopuna je utkana u postojeću odluku na inicijativu više građana, kako bi se sprečilo obavljanje delatnosti tokom noći u objektima auto perionica jer proizvode buku mehaničkim izvorima i na druge načine, što uznemirava stanovništvo, stoji u obrazloženju.\nOdbornici su usvojili Izveštaj o radu i finansijskom poslovanju Javnog preduzeća za komunalno stambenu delatnost „Kovinski komunalac“ Kovin za period 01.01 – 30.6.2021. godine, kao i treću izmenu programa poslovanja Komunalca za 2021. godinu.\nUsvojene su i Informacija o stepenu usklađenosti planiranih i realizovanih aktivnosti JP „Kovinski komunalac“ Kovin i JP „Kovin gas“ Kovin za prvih šest meseci tekuće godine.


Pronađeni rezultati za pojam: Aleksandar Lukovi��\nSrbi u Evropi: Kapiten blistao, strelci Subotić, Pantelić i Sulejmani\n07:17 29.11.2010. - Evropski fudbal\nFudbaleri Srbije do februara neće morati previše da razmišljaju o reprezentativnom dresu, što ne znači da nije vreme za nametanje selektoru. Ipak, protekle nedelje ubedljivo najjači utisak je ostavio igrač kome je dokazivanje najmanje potrebno. Kapiten "orlova" Dejan Stanković je postigao het-trik, a u strelce su se upisali i Neven Subotić, Miralem Sulejmani i igrač koji u poslednje vreme ne dobija poziv, ali održava sjajan odnos minutaže i postignutih golova Marko Pantelić. Raduje i vest da je Boško Janković sedeo na klupi Đenove, kao i to da se spominju transferi nekoliko igrača koji nemaju zavidan status u svojim klubovima...


Federalno ministarstvo prometa i komunikacija (FMPiK) - Vijesti\nMinistar Denis Lasić : "Cesta Stolac - Neum gotova na jesen 2021."\nU prostorijama JP Ceste Federacije BiH upriličeno je potpisivanje Ugovora o izgradnji magistralne ceste M - 17.3 Stolac - Neum,te izgradnji i rekonstrukciji Obilaznice Mostar LOT1. Na potpisivanju Ugovora nazočili su Federalni ministar prometa i komunikacija Denis Lasić , direktor JP Ceste FBiH Ljubo Pravdić i predstavnici izvođača radova.\nMinistar Denis Lasić sastao se s ministrom Vojinom Mitrovićem\nDana, 8. srpnja 2020. godine Federalni ministar prometa i komunikacija Denis Lasić održao je sastanak s ministrom komunikacija i prometa Bosne i Hercegovine Vojinom Mitrovićem u Mostaru sa kojim je razgovarao o izgradnji Koridora Vc, Jadransko-jonskoj autocesti i stanju u zračnom prometu.\nOdržana 228. sjednica Vlade FBiH\nDana 02. srpnja 2020. godine održana je 228. sjednica Vlade Federacije BiH u Sarajevu.\nPremijer Federacije BiH Fadil Novalić i Federalni ministar prometa i komunikacija Denis Lasić, danas su zajedno s direktorom JP Autocesta FBiH Adnanom Terzićem održali radni sastanak u sjedištu poduzeća.


VLADE DIVAC je rodjen 3. februara 1968.godine u Prijepolju.Igrao je na poziciji centra.\nPrvi klub za koji je igrao bila je Sloga iz Kraljeva.Iz Sloge prelazi u Partizan iz Beograda.U Partizanu je igrao do 1996.godine kada je presao Sharlote Honetse u zamenu za Kobe Bryanta.U Sacramento Kingse prelazi 1998.godine i u njima igra do 2004.Nakon isteka ugovora Divac se ponovo vraca u Lakerse.\nU reprezentaciji Jugoslavije je igrao do 2002. godine.U njoj je zabiljezio velike rezultate.\nJedan je od osnivaca grupe "7",humanitarne organizacije koja pomaze djeci na prostoru bivse Jugoslavije.Organizovao je akciju "MOZES I TI" ciji je cilj bio kupovina kuca za izbjeglice.Ovoj akciji pridruzila su se i mnoga poznata lica NBA lige kao sto su:Chris Weber,Predrag Stojakovic i mnogi drugi kosarkasi ali i politicari,umjetnici i kraljevska porodica Karadjordjevic.\nZvanicno se oprostio od kosarke 23.septembra 2007. godine u svom rodnom gradu gdje je otvorio muzej gdje su zalozene njegove slike i predmeti iz doba njegove karijere.Toj svecanosti su prisustvovali kako Vladine kosarkaske kolege tako i mnoga druga poznata lica iz Srbije.


MUP obilježava Dan unutrašnjih poslova - Vijesti.me\nDANILOVIĆ ĆE URUČITI NAGRADE ZAPOSLENIMA\nMinistar unutrašnjih poslova, Goran Danilović, uručiće danas nagrade zaposlenima u tom resoru i Upravi policije, povodom 2. oktobra - Dana unutrašnjih poslova.\nIz MUP-a je saopšteno da su nagrađeni radnici koji su ostvarili zapažene rezultate u radu.\nPovodom Dana unutrašnjih poslova u Dvorcu Petrovića na Kruševcu, sjutra će biti organizovana izložba „Iz istorijata policije Crne Gore“.\nNa izložbi će biti predstavljene zbirke oružja, uniformi, fotografija, sredstava veze, dokumentacije, kriminalističke tehnike i drugih predmeta koji prate 185 godina dugu istoriju policijske službe u Crnoj Gori.\n$...Ајфон чауш - Демос верзија ... znas li da su mladi komunisti dosli na vlast prije 28 godina... ne znas ko je je bio predsednik mladih komunita tada u SFRJ...ti ne znas da u CG na vlasti komunista...?/ ovo je milon puta vaznije da znas nego sto je Danilovic bio pionir u Titovo doba...\nHoće li Stojanović dobiti značku ili plaketu?\n$.... ovaj snimak da obavezno bude prikazan na vasoj svecanoj proslavi ... da vidite koliko ste vi odgovorni za mnogae nesrece koje se desavaju sitrom CG jer se sve ovo desava pred vasim ocima ali vi to ne zelite da vidite... ..... https://www.facebook.com/PortalRTCG/videos/1206469182757818\nNovak6 2 godine i 1 mjesec\nMinistar Danilovic proslavlja ha.ha.ha Zna li vise iko koja je njegova uloga tamo?Mislim da bi i on to tesko objasnio.Ko bi rekao da ce Cg.postati zemlja foliranja i neozbiljnosti!\nA hoce li biti odlikovani batinasi iz SAJa ili saradnici kriminalaca Veljovic i Markovic?Ili njihov sef Milo?Ili njegov sef Micunovic?Ili ste svjesni svojih rezultata pa izlazete stare fotografije


Beta 9. februara 2021. 20:30\nČlanici Saveta za borbu protiv korupcije, Jelisaveti Vasilić, uručena je večeras nagrada „Doprinos godine Evropi“, koju dodeljuje Evropski pokret u Srbiji.\nNagrada „Doprinos godine Evropi“ dodeljuje se 19 godina za govor, knjigu ili stav koji promoviše evrointegracije i evropske vrednosti.\nVasilić je na uručenju kazala da je zadovoljna što je dobila nagradu od jedne institucije „koja ima predznak ‘Evropski’ “ jer to znači da se zalaže za iste vrednosti kao i Savet u kojem je – za borbu za vladavinu prava, evropsku saradnju, a protiv korumpirane države u kojoj je „kriminal dostigao najveće moguće mere“.\n„Iako imam puno godina, mislim da će ova nagrada meni dati podsticaj da se i dalje borim, sigurno da prestati neću“, naglasila je Vasilić.\nOna je navela da ju je rastužilo što je Srbija na listi percepcije korupcije pala za pet mesta. Dodala je da Srbija u ovoj godini nije dobila nijedan pozitivan izveštaj i da zbog toga sebi postavlja pitanja da li je ona mogla da uradi više i bolje.\nObrazložila je da je Srbija na listi percepcije korupcije pala zbog potpune netransparentnosti rada Vlade Srbije i nemogućnosti Saveta da dobije dokumentaciju, što ga je omelo u radu.\nU obrazloženju nagrade Evropskog pokreta navodi se da Vasilić ima istaknuto mesto u jednom od retkih tela koja se iskreno bore protiv korupcije i odolevaju pritiscima.\nIstiče se da svojim radom i profesionalnošću Vasilić daje primer kako je moguće boriti se protiv korupcije i za vladavinu prava, „kako bi Srbija bila ‘res publica’ „.\nU obrazloženju se podseća da je Vasilić bila meta verbalnih napada vlasti i provladinih medija zbog svog rada.\n„Svojim dosadašnjim radom Vasilić je primer nepokolebljivosti u borbi protiv korupcije i iskrenim zalaganjem za vrednosti u koje veruje – vrednosti i koje mi u Evropskom pokretu delimo – Vasilić u svakom pogledu zaslužuje da dobije priznanje ‘Doprinos godine Evropi’ „, piše u obrazloženju.\nŠef Misije Saveta Evrope u Beogradu, Tobias Flesenkemper, uručio je Evropskom pokretu zastavu Saveta Evrope, najveću nagradu tog evropskog tela.\nPredsednica Evropskog pokreta u Srbiji, Jelica Minić, zahvalila je Flesenkemperu na podršci i podsetila da pokret na čijem je čelu sledeće godine obeležava 30 godina postojanja.\n„Ova zastava (Saveta Evrope) podseća na demonstracije na kojima smo učestvovali, imam baš puno emocija. Hodali smo ulicama Beograda sa evropskom zastavom i zalagali se za kraj rata, za reforme, dobre odnose sa susedima i pokazivali veru da ćemo jednog dana ući u EU“, istakla je ona.\nBEOGRAD, 9. februara 2021. (Beta) – Članici Saveta za borbu protiv korupcije, Jelisaveti Vasilić, uručena je večeras nagrada „Doprinos godine Evropi“, koju dodeljuje Evropski pokret u Srbiji.


MISTERIOZNE SMRTI TRI ĆERKE POZNATIH SRBA Tragične sudbine ćerki Bulatovića, Stambolića i Mladića i danas intrigiraju javnost – Vesti iz srbije i sveta\nHome > Vesti > MISTERIOZNE SMRTI TRI ĆERKE POZNATIH SRBA Tragične sudbine ćerki Bulatovića, Stambolića i Mladića i danas intrigiraju javnost\nBivši komadant Vojske RS oduvek je tvrdio da se njegova ćerka nije ubila, već da je poginula “od srpske ruke”, a posle hapšenja je čak rekao i da zna imena navodnih ubica.\nJedan vojni lekar svedočio je da je pištolj kojim se navodno ubila nađen u njenoj levoj ruci, iako je bila dešnjakinja. Obdukcioni nalaz pokazao je da je zrno ostalo u glavi, a budući da je u pitanju “tetejac”, čije zrno ima ogromnu kinetičku energiju, neverovatno je da se zadrži u lobanji ako se puca iz neposredne blizine.\nPisalo se i da je glavni uzrok njenog samoubistva bio njen dečko Dragan koji je poginuo na ratištu u BiH. Navodno, Mladiću se Dragan nije sviđao i nije želeo da njegova “zvezda” bude sa njim u vezi. Pisalo se da je on sredio da bude mobilisan i poslat na ratište, gde je kasnije i poginuo, a da je navodno Ana to saznala.\n“Dokle, Slobo, ovo”\nMilošević je došao na Bojaninu sahranu, izjavio saučešće Stamboliću, ali Ivanova žena je odbila da mu pruži ruku. Ubrzo, u novinama su počele da izlaze strašni naslovi tipa: “Stamboliću treba da se zatre seme”, zbog čega je Ivan pozvao svog nekada najboljeg prijatelja i pitao ga: “Dokle, Slobo, ovo”, na šta mu je ovaj odgovorio: “Ne znam što mene pitaš, pa ti, Ivane, znaš da je štampa u Srbiji slobodna!” To je bio poslednji put da su razgovarali.\nUbijen je tako što je upucan u potiljak sa dva metka. Pucao je Branko Berček. Njegovo telo posuto je krečom i zakopano na Fruškoj gori, što će se otkriti tek 2003. godine, posle “Sablje”, a o tome je svedočio Nenad Šare zvani Škene.


Teodorović: Preispitivanje doktorata mora da počne od Jorgovanke Tabaković | Novinska agencija Beta\nDRUšTVO | 30.09.2017 15:05 > 30.09 15:12\nTeodorović: Preispitivanje doktorata mora da počne od Jorgovanke Tabaković\n"Smešno je da to radi ministar, ali ako je to već tako, predlažem gospodinu ministru da odmah pokrene pitanje doktorske disertacije guvernerke Narodne banke Jorgovanke Tabaković. To bi bilo vrlo interesantno. Mogu da mu budem na raspolaganju i da mu dam svu potrebnu dokumentaciju", rekao je Teodorović.\nTeodorović je ocenio da je sve što je uradjeno sa novim Zakonom o visokom obrazovanju toliko strašno, da bi državni univerziteti morali da odgovore generalnim štrajkom, sada i odmah.\n"Mislim da je osnovni cilj da se stvori zakon o kontroli univerziteta, a ne Zakon o univerzitetu. To je zakon o tome kako će država i postojeća vlast na najbolji način, preko Nacionalnog saveta, da kontroliše univerzitete i fakultete", rekao je Teodorović.\nOn je ocenio i da u Srbiji postoji sunovrat visokog obrazovanja i nauke.\n"Polupismeni ljudi su se dokopali fakultetskih diploma u svojim 40-im, 50-im godinama i po partijskim linijama zauzeli vodeće funkcije u ovom društvu", rekao je akademik.\nTeodorović je upozorio i na slučaj zamenice predsednika Skupštine grada Beograda koja propagira novogovor.\n"Ona je mlada osoba, ima neki master nekog kvazi univerziteta. Ne ume da govori, bukvalno je polupismena. Možete da odete na Internet i da pogledate", dodao je on.\n"Ne računajući nepriznatu Islamsku državu, mi smo jedina država na svetu gde je verski vodja postavljen na takvu funkciju", rekao je Teodorović.\n"Ponovo Kragujevac, Niš, Beograd. Na istom fakultetu ili na istim katedrama, na istim predmetima rade sadašnji ili bivši supružnici, njihova deca, snaje, zetovi .... To je strašno", rekao je on i dodao i da ima konkretne podatke o svemu što priča.\nTakodje, Teodorović je dodao da mu je žao što zbog obaveza nije stigao da ode do zemunske Osnovne škole "Svetozar Miletić", da da moralnu podršku divnim roditeljima, divnim učenicima, hrabrom nastavničkom kolektivu i direktoru.\n"Imam posebno uvažavanje za direktora koji je odstupio da bi deca krenula u školu. On je bio ucenjen tom situacijom", dodao je on.\nAkademik je takodje dodao da predsedniku Srbije Aleksandru Vučiću ne može da oda priznanje što je dozvolio tabloidizaciju, što je novinarstvo ugušeno.\n"Ne mogu da odam priznanje predsedniku Vučiću zbog toga što je krao na izborima od peglanih listića, do falsifikovanih zapisnika. Ne mogu da mu odam priznanje što uzurpira na svaki način televizije sa nacionalnom frekvencijom, kada god mu treba i koliko god da mu treba. Što je dozvolio tabloidizaciju. Novinarstvo je urušeno. Ne znam za koji segment našeg društvenog života mogu da se uhvatim i da odam priznanje Vučiću", rekao je Teodorović.


Prijave protiv napadača na Malog - Sputnjik Srbija\n12:44 18.07.2016 Preuzmite kraći link\n„Nećemo dozvoliti da neko batina bilo koga u Srbiji i Beogradu“, rekao je Stefanović na konferenciji za novinare.\nStefanović je rekao da se jutros dogodio napad i na pripadnike policije pre sednice Skupštine grada, kada su gradonačelnik Beograda i grupa odbornika napadnuti pri pokušaju da uđu u zgradu Skupštine grada.\nOn je rekao da država podržava svaki vid protesta, te podsetio da je policija dosad obezbeđivala svaki protest, ali da nasilje nije dozvoljeno.\n„Pozivam ljude da se uzdrže od nasilja, nasiljem se ništa neće postići. Svaki vid protesta je dozvoljen“, rekao je Stefanović.\nOn je naveo da je jedan policajac Ivan Džambić zadobio povrede ruke i lica, te da su mu slomljene naočare i da se sada nalazi u Kliničkom centru na analizama.\nprijave, incident, Ne da(vi)mo Beograd, Siniša Mali, Nebojša Stefanović, Beograd, Srbija


Ekonomska Cena Milosevica | Institute for War and Peace Reporting\nEkonomska Cena Milosevica\nEkonomisti procenjuju da ce Srbiji biti potrebno 40 godina da se oporavi od stete izazvane NATO bombardovanjem i da se vrati na nivo razvijenosti od pre vladavine Slobodana Milosevica.\nRat je zavrsen, Kosovo je prakticno izgubljeno a Srbije razorena, a jugoslovenski predsednik Slobodan Milosevic kaze Srbima da ce sve dok se drze zajedno biti u stanju da ponovo izgrade svoju zemlju.\nU ovonedeljnoj poseti Novom Sadu, drugom po velicini gradu velicini u Srbiji, Milosevic je obecao da ce mostovi preko Dunava, koji su bili zrtve NATO bombardovanja u ranoj fazi rata, biti izgradjeni u roku od 40 dana. Sledi sira obnova, kao i ponovni ulazak Srbije u medjunarodnu zajednicu.\nTo je upravo ona poruka koji su Milosevicevi sunarodnici, koji pate vec duze vreme, hteli da cuju. Ali ovo on obecava otkako je dosao na vlast pre vise od deset godina.\nNaveca steta naneta Srbiji NATO bombardovanjem nije njeno fizicko unistavanje - koje se procenjuje da je izmedju 20 i 100 milijardi dolara - vec cinjenica da je Milosevic ostao na vlasti.\nRazlog ovome je taj sto jugoslovenski predsednik predstavlja najvecu prepreku onoj vrsti reformi koje su neophodne da bi se privreda dovela u red i da bi se omogucila strana ulaganja osam godina posle prvog uvodjenja sankcija.\nU mirovnom sporazumu kojim je okoncan rat i koji je prihvatila Skupstina Srbije 3. juna kaze sa da pod odredjenim uslovima, Jugoslavija ne bi bila iskljucena iz "sveobuhvatnog pristupa ekonomskom razvoju i stabilizaciji kriznog regiona."\nU rezoluciji Saveta bezbednosti Ujedinjenih nacija od 10. juna kojom se odobrava rasporedjivanje medjunarodnih snaga na Kosovu je konkretnija i obecava pomoc za obnovu juzne srpske pokrajine. O pomoci za obnovu ostatka zemlje nema ni reci. Obnova je malo verovatna sve dok ne dodje do temeljite politicke promene. I Vasington i London su jasno dali do znanja da je finansijska pomoc za rekonstruciju Srbije potpuno uslovljena Milosevicevim odlaskom sa vlasti.\nUzimajuci u obzir uslove mirovnog sporazuma, bilo kakva procena ekonomskog bilansa stete izazvane Milosevicevim ostajanjem na vlasti mora da ukljuci i gubitak Kosova. Rec je o gubitku oko 11 odsto jugoslovenske teritorije, oko 15 odsto ukupnog stanovnistva i nekih 5 odsto ukupnog drzavnog proizvoda.\nSluzbene procene ovogodisnjeg drustvenog proizvoda Jugoslavije ce biti prepolovljene zbog dvoipomesecnog rata koji je Slobodan Milosevic vodio protiv NATO-a.\nNa osnovu sluzbenog kursa, od nesto malo vise od 11 dinara za americki dolar, to bi znacilo drustveni proizvod od 14.3 milijarde dolara, naspram proslogodisnjih 18.5 milijardi - sto je pad za blizu 30 odsto. Ali ako se o obzir uzme kurs dolara na crnom trzistu od oko 18 dinara, ovogodisnji drustveni proizvod bi mogao da padne na nivo manji od 9 milijardi.\nPre deset godina i pre raspada Jugoslavije, drustveni proizvod u Srbiji i Crnoj Gori 1989. godine iznosio je blizu 25 milijardi dolara. Bombardovanjem je proizvodna moc jugoslovenske privrede prepolovljena, a od pocetka Miloseviceve vladavine smanjena na kraju na jednu trecinu.\nMladjen Dinkic iz Grupe 17 koja okuplja nezavisne ekonomiste u Srbiji je izracunao da bi Jugoslaviji bilo neophodno 16 godina, po proslogodisnjem tempu rasta, da dosegne nivo drustvenog proizvoda pre NATO udara i jos 40 godina da bi se stiglo na nivo razvijenosti od pre deset godina.\nDrugi ekonomisti nisu toliki pesimisti. Dragoslav Avramovic, nekadasnji guverner Narodne banke, smatra da unistavanje izazvano bombardovanjem treba posmatrati kao "priliku". On veruje da je najveci deo onoga sto je unisteno, a pogotovo vojna industrija, nije bilo produktivno i samo je predstavljalo teret za ostatak privrede.\nMedjutim, Avramovic strahuje od zime zbog ostecenja na naftnim rafinerijama i elektranama i zbog zadrzavanja naftnog i trgovinskog embarga prema Jugoslaviji.\nObe jugoslovenske rafinerije nafte su tesko ostecene pa se bez novih ulaganja od oko stotinak miliona dolara ne mogu osposobiti ni za preradu oko 1 miliona tona nafte iz domacih izvora. Devizne rezerve SRJ su iscrpljene tako da Jugoslaviji nedostaju sredstva kojima bi platila uvoz, cak i kada bi embargo bio ukinut.\nVlada je sapostila da su elektoenergetski sistemi u Obrenovcu, Kostolcu i Drmnu unisteni kao i visokonaponski dalekovodi iz pravca Hidroelektrane Djerdap na Dunavu. Stavise, Srbija vise ne moze da racuna na struju sa Kosova, pa su proizvodni kapaciteti smanjeni za trecinu.\nOd godisnje proizvodnje elektro energije od oko 30 milijardi kilovat sati - jednu trecinu je ranije trosila industrija, a dve trecine je koristilo stanovnistvo. Vakuum proizvodnje naredne zime ce ocigledno u velikoj meri morati da izdrzi stanovnistvo.\nDimitrije Boarov, novinar koji pokriva ekonomske teme iz Novog Sada, pise za beogradski nedeljnik Vreme. Kristofer Benet je visi urednik Instituta za izvestavanje o ratu i miru.


Predstava „Dar“ i tribina o autizmu u Akademiji 28 : Inkluzija\nPredstava „Dar“ i tribina o autizmu u Akademiji 28\nPozorišna trupa „URA“ odigraće predstavu „Dar” Milene Đorđević 13. novembra u 17 časova u Akademiji 28 (Nemanjina 28) u Beogradu. Nakon predstave biće organizovana tribina posvećena socijalnom uključivanju dece sa teškoćama iz spektra autizma, uz učešće stručnjaka, roditelja i glumačke ekipe predstave.\nPredstava „Dar” je druga u nizu u izvođenju i produkciji pozorišne trupe URA. Milena Đorđević, glumica Narodnog pozorišta, idejni je tvorac projekta „Dar“ koji se bavi autizmom, inkluzijom, a na neki način i ostalim vidovima posebnosti i invaliditeta. Miloš Đorđević, glumac u stalnom angažmanu Narodnog pozorišta u Beogradu, svoju prvu profesionalnu režiju je potpisao upravo u ovoj predstavi, a za nju je nagrađen i priznanjem „Miroslav Belović” za najbolju režiju.\nPredstava „Dar” je do sada gostovala u Kragujevcu, Šapcu, Leskovcu, Pirotu, Nišu, Jagodini, i na pozorišnim festivalima u Aranđelovcu i Sarajevu, a pozorišna trupa URA je od 23. do 26. novembra 2017. godine boravila i na turneji u Crnoj Gori.\nViše o predstavi „Dar” saznajte na sajtu „Portal o invalidnosti” i u snimku emisije „Sve boje života” (RTS, 13.6.2016.). Snimak dela jedne od tribina koje se realizuju nakon predstave možete pogledati na Fejsbuk stranici trupe „URA”.\nPosetite Blog o socijalnom uključivanju i pročitajte tekst „Priča o ljubavi i prihvatanju” – intervju koji je sa autorkom predstave Milenom Đorđević vodila blogerka Irina Dukić.


Spremno više od 30 miliona dinara - za obnovu dela fasade Vladičanskog dvora\nZavod za zaštitu spomenika kulture raspisao je javnu nabavku\nZa obnovu južne i zapadne fasade Vladičanskog dvora u centru Novog Sada izdvojeno je više od 30 miliona dinara.\nZavod za zaštitu spomenika kulture raspisao je javnu nabavku za prvu fazu konzervatorsko-restauratorski radova na obnovi južne i zapadne fasade Vladičanskog dvora. Kako se može videti u planu javnih nabavki, vrednost radova je procenjena na 31,5 miliona dinara sa uračunatim PDV-om.\nObnova fasade ovog zdanja, koje je pod zaštitom države podrazumeva niz radova. Tu su pripremno-završni radovi, demontažni, zidarski, limarski, izolaterski, stolarski radovi, kao i radovi na fasadnoj oblozi terakote, te niz drugih poslova.\nRok za završetak ovih radova je 120 radnih dana od dana uvođenja u posao, pa bi, ukoliko sve bude bilo po planu, obnova trebalo da se završi do kraja 2019. godine.\nOsim obnove dela fasade Vladičanskog dvora, ove godine planiraju se radovi i za drugu fazu obnove spomen-kuće Ilije Nešin u Kovilju, konzervatorsko-restauratorski na nekoliko adresa u Štrosmajerovoj, Beogradskoj, Dunavskoj, Kisačkoj, Trgu Vladike Nikolaja, za šta je planirano gotovo 46 miliona bez PDV-a.\nVladičanski dvor izgrađen je 1901. godine za vreme vladike Mitrofana Ševića.\nIstorija NS (FOTO): Vladičanski dvor početkom XX veka\nIstorija NS: Pogled na Vladičanski dvor - na ulici tezge...\ncentar evropska prestonica kulture Istorija Novog Sada Novi Sad omladinska prestonica evrope radovi\nSve veća pojava ježeva u urbanim delovima Novog Sada - nisu opasni za čoveka, jedu muve, komarce...\nApsolutno nijedna od 17 vrsta koje postoje na našoj planeti nije opasna za čoveka\nŽivotinje koje su važne i često ključne za funkcionisanje celokupnog ekosistema jesu ježevi.\nMnogi Novosađani se u poslednje vreme žale kako viđaju sve više tih životinja u urbanijim delovima naselja, a RTV je istraživao koliko je opravdan taj osećaj građana.\nParkovi i travnati delovi gradske plaže samo su neka od mesta na kojima Novosađani u poslednje vreme svakodnevno viđaju ježeve. Stručnjaci tvrde da je to uobičajena pojava i da je slobodnije kretanje tih životinja u gradu prouzrokovano manjom koncentracijom ljudi na ulicama, usled trenutne epidemiološke situacije, kao i da osećaj straha od ježeva uopšte nije opravdan.\n"Apsolutno nijedna od 17 vrsta koje postoje na našoj planeti nije opasna za čoveka. Na našem prostoru uobičajena je vrsta belotrbi ili južno-evropski jež, koji ovde živi odvajkada. Nije uvezen, niti donešen, nego je tu u našem okruženju, samo ga do sada nismo primećivali", k…


Bar–Boljare najkompleksniji projekat u istoriji CG | Mondo.Me Prod\nBar Boljare najkompleksniji projekat u istoriji CG\nBar–Boljare najkompleksniji projekat u istoriji CG 0 Podijeli Podijeli na facebook Podijeli na twitter Podijeli na viber Pošalji na mail\n11.03.2019. / 18:07\nBar–Boljare najkompleksniji projekat u istoriji CG\nIzvor MINA 11.03.2019. / 18:07\nIzgradnja autoputa Bar – Boljare najkompleksniji je razvojni infrastrukturni projekat u istoriji Crne Gore, čiju realizaciju, prema istraživanjima javnog mjenja, podržava velika većina građana, saopšteno je iz Ministarstva saobraćaja.\nIz tog resora su kazali da na realizaciji projekta autoputa Bar-Boljare nema krivca personifikovanog u bilo kojoj ličnosti, jer se prva ideja o potrebi realizacije tog projekta veže čak za 1969. godinu, dok je 2008. rađen i Detaljni prostorni plan autoputa i idejni projekat za njegovu prioritetnu dionicu,\n„A kako tokom pripreme, tako i tokom realizacije ovog projekta, primat se davao stručnim mišljenjima, stavovima i preporukama, po čemu je ovaj projekat i do sada bio prepoznat, pa se ne može govoriti o propustima tokom njegove realizacije“, kaže se u saopštenju Ministarstva.\nNavodi se da je realizacija na bazi Idejnog projekta uobičajena pojava kod kapitalnih infrastrukturnih projekta.\n„A samim Ugovorom o projektovanju i izgradnji prioritetne dionice Smokovac-Mateševo, zaključenog 26. februara 2014. godine, jasno je definisana bila obaveza Izvođača radova da u potpunosti prouči Idejni projekat, crteže i sve prateće podatke i dokumentaciju koju mu je stavio na raspolaganje investitor, i da se potpuno uvjerio u njihovu potpunost, ili suprotno od toga najkasnije do datuma potpisivanja Ugovora“, precizirali su iz Ministarstva.\nPrema njihovim riječima, o postojanju naknadnih i nepredvidivih radova javnost je već upoznata.\nIz Ministarstva su podsjetili da sistem vodosnabdijevanja i sistem napajanja električnom energijom nije namijenjen samo za potrebe autoputa Bar-Boljare, već i za potrebe naselja koje mu gravitiraju, odnosno za privredno-turistički razvoj sjevernog dijela Crne Gore.\n„Kada je riječ o izgradnji sistema za napajanje električnom energijom, ističemo i da će kasniju otplatu kreditnih sredstava za njegovu izgradnju i upravljanje izgrađenom elektro-energetskom infrastrukturom, shodno Zakonu o energetici, preuzeti Crnogorski elektroprenosni sistem i Crnogorski elektrodistributivni sistem“, kaže se u saopštenju.\nNavodi se da se sa mogućnošću pojave naknadnih i nepredvidivih radova računalo i prilikom zaključivanja Ugovora o projektovanju i izgradnji, za čiju realizaciju je i Ugovorom iz 2014. godine predviđena okvirna suma od deset odsto u odnosu na ugovorenu vrijednost radova, odnosno iznos od 80,96 miliona EUR.\nKako su kazali iz Ministarstva, u toku su relevantne ugovorne procedure u vezi sa realizacijom naknadnih i nepredvidivih radova, i po čijem okončanju će javnost biti upoznata sa dataljima.\n„Ako imamo u vidu da je vrijednost ugovorenih radova 809,57 miliona EUR, a da je okvirna suma predviđena za realizaciju naknadnih i nepredvidivih radova 80,96 miliona, dolazimo do 890,53 miliona EUR kao vrijednosti izgradnje prioritetne dionice Smokovac-Mateševo, što je svakako značajno niži iznos u odnosu na onaj sa kojim se špekuliše u pojedinim crnogorskim medijima“, kaže se u saopštenju.\nIz Ministarstva su naglasili da u realizaciji projekta izgradnje autoputa nema zaboravljenih radova.\n„Tendeciozna pisanja dijela crnogorske javnosti nijesu ni u interesu samog Projekta i pozitivnog predstavljanja Crne Gore domaćoj i međunarodnoj javnosti, niti na liniji izgradnje društva koje bi trebalo da podstiče dobronamjerni, konstruktivni i argumentovani dijalog, koji neće biti sredstvo za političke manipulacije“, dodaje se u saopštenju.\nautoput Bar Boljare Ministarstvo saobraćaja projekat


Skupština se izjašnjava o nepoverenju Vladi Kosova\nSkupština Kosova će na današnjoj sednici razmatrati zahtev za izglasavanje nepoverenja vladi, koji su potpisali poslanici Alijansa novo Kosovo i još nekoliko poslanika drugih stranaka.\nPrema Ustavu Kosova, ako 61 poslanik glasa za nepoverenje vladi, vršilac dužnosti predsednika Kosova Jakup Krasnići treba da raspusti parlament i zakaže vanredne izbore. Vanredni izbori treba da se održe najmanje 30, a najviše 45 dana od dana raspuštanja Skupštine, a postoje nagoveštaji da bi izbori mogli da se održe 12. decembra. Premijer Hašim Tači ranije je izjavio je da se Kosovo nalazi na ivici održavanja izbora. Time bi u suštini otpočeo proces koji bi za rezultat imao izvlačenje Kosova iz institucionalne krize, koja je započela kada je predsednik Kosova Fatmir Sejdiju podneo ostavku na tu funkciju zbog ocene Ustavnog suda Kosova da je prekršio Ustav ostajanjem na funkciji predsednika svoje stranke, Demokratskog saveza Kosova. Nakon povlačenja Sejdijua sa mesta predsednika, Demokratski savez Kosova je izašao iz koalicione vlade u kojoj je bio s Tačijevom Demokratskom partijom Kosova.


Home / VESTI / Vesti iz EPuS-a / PAUZA U PROŠIRENJU NAKON REFERENDUMA U VELIKOJ BRITANIJI\nPetros Fasulas, generalni sekretar Međunarodnog evropskog pokreta iz Brisela je pomenuo prvobitno stanje šoka koje je preovladao, ne samo u redovima pristalica ostanka, već i među onima koji su lobirali za izlazak. Takođe, on je ukazao na buduće probleme sa kojima će se Velika Britanija suočiti kao što su podele i paralisan politički sistem, jer nije Britanija , sada je jasno, nije pripremljena za posledice i ono šta je čeka nakon izlaska.\nOn rešenje krize i u VB i u samoj EU, vidi u povezivanju političara i donosioca odluka sa javnošću, kao i stvarna fokusiranost na probleme sa kojima se građani suočavanju. Odmah nakon referenduma, znaci iz Brisela su ukazivali na kažnjavanje Velike Britanije, međutim kada je šok prošao, došlo je do konsenzusa koji se zasniva na evropskom jedinstvu i leži u izbegavanju "neprijatnog razvoda."\nKada je u pitanju proširenje EU na Zapadni Balkan, Fasulas je izrazio zabrinutost i naglasio da će sada doći do "procesa introspekcije u EU, a da će to uticati da pitanje proširenja padne u treći plan."\nSlobodan Marković, profesor na Fakultetu političkih nauka, se fokusirao na samu britansku javnost koja je bila pod uticajem "ideoloških problema sa NATO, EU i samim britanskim vrednostima, stoga u kampanji nisu bili iskreni čak ni euroskeptici."\nOn je naglasio da su obrazovanje, mladost i novac na strani ostanka u EU, što će morati u budućnosti da se očituje na neki način. Ovi suprotstavljeni stavovi u britanskom društvu su potencijalno opasni, naglasio je, ukazivajući na mogućnost škotskog i irskog referenduma za izlazak iz Ujedinjenog Kraljevstva.\nSa druge stane, EU mora biti izrazito oprezna,upozorio je Marković, jer referendum može otvoriti mnoštvo drugih unutrašnih pitanja. On je ukazao na bezbednosni aspekt koji odustajanje od članstva nosi, kao i na opasnost od prelivanja situacije na druge zemlje. Takođe pored bezbednosti, ekonomska stabilnost je ključna za sve zemlje, a posebno za Zapadni Balkan.\nIvana Miloradović, spoljnopolitička urednica Radio televizije Srbije, se takođe nadovezala na podeljenost u smislu vrednosti koja već decenijama postoji u britanskom društvu, posebno izražena u vreme Margaret Tačer. Ona je ukazala na veoma važne podatke koji su uticali na referendum: 11% neodlučnih i pojavu nacionalizma, posebno u Škotskoj i Irskoj. Poret toga, Miloradović ističe da "je vršen veliki pritisak na birače, mešanje u demokratske procese i opšti talas histerije, što je dovelo do emotivnih i nepromišljenih reakcija".\nOna je zaključila da nakon Kamerunove ostavke "konzervativci moraju da nađu osobu koja se nije kompromitovana tokom kampanje, ali nije ni protiv Brisela."\nGovornici su se saglasili da nisu samo EU i njene članice pred velikim testom, već da su ovim pogođene i države kandidati za članstvo, među kojima je i Srbija. Proces proširenja će na kraći rok biti usporen, jer će EU biti zauzeta rešavanjem sopstvenih problema, ali na duži rok, ukoliko zemlje Zapadnog Balkana budu zajedno radile i formirale neku vrstu fronta za pritisak na EU, to može olakšati pristupanje. Od izuzetnog je značaja, da kandidati i potencijalni kandidati nastave sa reformama, bez obzira na krizu u EU, jer su reforme dobre za svaku zemlju, koja treba da radi na njima zbog dobrobiti njenih građana, a ne članstva u EU.


Kontrola tendera otkrila mnoge rupe u zdravstvu - BIGportal.ba\nCentralizovane javne nabavke u zdravstvu RS u posljednje tri godine donijele su građanima i zdravstvenom sistemu više štete nego koristi, a milionski tenderi su bili puni rupa kao švajcarski sir.\nOvako bi se, narodskim jezikom, mogli prepričati nalazi juče objavljenog revizorskog izvještaja o ovoj oblasti.\nSporost, kašnjenje tendera, koje je dovodilo do nestašica i “alternativnih rješenja”, te slabo planiranje, nekvalitetna tenderska dokumentacija i nizak nivo konkurentnosti i efikasnosti, glavne su zamjerke revizora na javne nabavke u zdravstvu.\nU reviziji učinka upravljanja centralizovanim javnim nabavkama u zdravstvu RS u posljednje tri godine ističe se, takođe, nedovoljno zastupljena konkurencija.\nM. Juni 4, 2019 Juni 5, 2019\nVučić i Govedarica o stanju u Republici Srpskoj i BiH\nPompeo i Kono razgovarali o Sjevernoj Koreji\nD V Juli 27, 2019 Juli 27, 2019


Pucnjava na Autokomandi, povređen navijač Zvezde!? - Sportske.net\nPucnjava na Autokomandi, povređen navijač Zvezde!?\nPonovo navijački incidenti u Beogradu, a ovog puta ne možemo da tražimo izgovore i krivce u nekom trećem.\nFoto: BETAPHOTO/BRANA BOZIC/EV\nNaime, kako prenosi ''Mondo'', današnji incident se dogodio posle utakmice Rad - Crvena zvezda, koji je igran na Vračaru i koji je Rad dobio rezultatom 1-0.\nGrupa navijača Crvene zvezde vraćala se sa te utakmice, ali je kod Autokomande došlo do njihovog susreta, a potom i sukoba sa drugom navijačkom grupom, a pomenuti izvor navodi da su u pitanju bili navijači Partizana koji su dolazili na meč njihovog kluba sa OFK Beogradom.\nNa kraju je došlo čak i do pucnjave, a prema raspoloživim informacijama, jedan 24-godišnji navijač Crvene zvezde je ranjen. On je pogođen u nadlakticu, ali sreća u nesreći je da on nije životno ugrožen.\nIz Hitne pomoći je takođe stigla informacija da je ranjeni mladić prebačen na VMA i da je u svesnom stanju.


Ispunjavanje obaveza iz Protokola o saradnji Državne revizorske institucije i Skupštine Crne Gore doprinosi daljem unapređenju kontrole trošenja javnih sredstava\nPodgorica, 25. februar 2021. godine – Konferencija posvećena saradnji između Državne revizorske institucije i Skupštine Crne Gore, podržana od strane Vestminsterske fondacije za demokratiju, održana je danas u Skupštini Crne Gore.\nOtvarajući Konferenciju predsjednik Skupštine Crne Gore, Aleksa Bečić uputio je zahvalnost Vestminsterskoj fonadaciji za demokratiju i Ambasadi Velike Britanije u Podgorici na prepoznavanju potrebe jačanja kontrolne i nadzorne uloge Skupštine i neophodnost bližeg povezivanja Parlamenta i DRI. On je pozdravio spremnost da pomognu u pravljenju konkretnih koraka u cilju osnaživanja pomenute uloge Parlamenta. U tom kontekstu predsjednik Bečić je istakao da je jačanje kontrolne i nadzorne uloge parlamenta zadatak koji je 27. saziv Skupštine proklamovao kao prioritetan u njegovom radu, te stoga i saradnja zakonodavnog doma i DRI ima posebnu važnost. Predsjednik Bečić osvrnuo se i na rad Parlamentarne budžetske kancelarije, koja funkcioniše kao uža organizaciona jedinica Parlamentarnog instituta Skupštine Crne Gore.\n„Produktivan rad Parlamentarne budžetske kancelarije, kroz stručnu podršku i pripremu materijala, i njena tijesna saradnja sa DRI, od presudnog je značaja za efikasan rad poslanika u ovoj oblasti, jer doprinosi boljem razumijevanju revizorskih izvještaja, nalaza i preporuka“, kazao je predsjednik Skupštine.\nPredsjednik Senata Državne revizorske institucije, Milan Dabović, podsjetio je da se sistemskim i proaktivnim djelovanje Skupštine i Državne revizorske institucije kontinuirano unapređuje sistem upravljanja javnim finansijama i javnom potrošnjom. Krajnji cilj Državne revizorske institucije jeste da djeluje sistemski – da njeni rezultati revizija dovode do boljih sistemskih rješenja i unapređenja rada u javnom sektoru.\nDirektor programa za Zapadni Balkan u Vestminsterskoj fondaciji za demokratiju, Emil Atanasovski naglasio je da je veoma zadovoljan današnjim događajem. „Današnji događaj je i prvi korak u jačanju saradnje sa relevantnim odborima i Parlamentarnom kancelarijom za budžet – kancelarijom koja je osnovana u sklopu našeg programa – i proširenje regionalne saradnje. Takođe ćemo kroz naš program pokušati da obezbijedimo aktivnu podršku medijima i civilnom sektoru da ojačaju svoje razumijevanje rada Državne revizorske institucije i pomognu u daljem jačanju veza između institucija i građana”, zaključio je Atanasovski.\nBritanska ambasadorka u Crnoj Gori, Nj.E. Karen Medoks rekla je da ova konferencija pokazuje jačanje veza između Državne revizorske institucije i Skupštine Crne Gore. „Državna revizorska institucija dostavlja izvještaje Skupštini, izvještavajući o tome kako se troše javna sredstva. Ovo dozvoljava crnogorskoj Skupštini – sačinenoj od javno izabranih predstavnika svih partija – da procijene kako Vlada koristi novac poreskih obveznika. Skupština zato mora imati prave mehanizme kako bi omogućila puno razmatranje izvještaja koje prima i postupala po njima. Naši prethodni napori na uspostavljanju Parlamentarne budžetske kancelarije bili su važan korak ka tom cilju“, zaključila je ambasadorka Karen Medoks.\nSesija „Podrška i uloga Državne revizorske institucije“ bila je posvećena razgovoru o realizaciji obaveza iz Protokola o saradnji između Državne revizoske institucije i Skupštine Crne Gore, kao i o Komunikacionoj strategije DRI za period 2020 – 2024. godine.\nSenator Nikola N. Kovačević je rekao da od kvaliteta saradnje i odnosa sa Parlamentom zavisi ostvarenje uloge vrhovne revizorske institucije koje treba da ima u jednom sistemu finansijske kontrole. „Preventivna uloga Državne revizorske institucije se ogleda u utvrđivanju nalaza i davanju preporuka subjektima revizije u izvještajima o reviziji, koje imaju za cilj da im pomognu u otklanjaju nepravilnosti i slabosti u njihovom poslovanju. Proces praćenja realizacije preporuka vrhovne revizorske institucije jeste proces koji ne može funkcionisati djelotvorno bez učešća i podrške Parlamenta“, ocijenio je senator Nikola N. Kovačević.\nSenator Zoran Jelić je upoznao predstavnike Skupštine Crne Gore o Komunikacionoj strategije DRI i Akcionim planom, prezentujući aktivnosti koje se odnose na jačanje komunikacije i saradnje Državne revizorske institucije i Skupštine. „Uvjeran sam da će Državna revizorska institucija i Parlament kao ključni akteri u sistemu odgovornosti preuzeti odgovornost i ostati posvećeni principima partnerstva definisanim Protokolom o saradnji i da će se kroz realizaciju aktivnosti iz Komunikacione strategije dodatno jačati saradnja koja se temelji na međusobnom razumijevanju i poštovanju različitih nadležnosti i uloga“, zaključio je senator Zoran Jelić.\nU okviru sesije „Uloga Parlamentarne budžetske kancelarije i saradnja sa Državnom revizorskom institucijom“, senator dr Branislav Radulović je upoznao učesnike sa rezultatima rada DRI na polju razvoja i rezultata revizije uspjeha, kao i sa procesom praćenja realizacije preporuka. U saradnji sa DRI, Parlamentarna budžetska kancelarija je pripremila publikaciju „Revizija uspjeha“, koja je prezentovana učesnicima skupa. Publikacija sadrži pregled procesa vršenja revizije uspjeha sa statističkim podacima o nalazima i preporukama iz izvršenih revizija uspjeha.\nTokom druog radnog dana konferencije, razgovaraće se o konkretizaciji i razradi mjera i obaveza definisanih Protokolom o saradnji Skupštine i Državne revizorske institucije. Saradnja između Vestminsterske fondacije za demokratiju i Državne revizorske institucije nastaviće se nizom ranije dogovorenih aktivnosti čiji je glavni cilj doprinos izgradnji i očuvanju jačih i efektivnijih mehanizama odgovornosti i saradnje između vlasti i građana planiranih u sklopu zajedničkog projketa „Odgovorne i transparentne političke prakse“.\nKonferencija je organizovana u cilju kreiranja platforme za razmjenu dobrih praksi sa skupštinskim odborima, Državnom revizorskom institucijom i Parlamentarnom budžetskom kancelarijom, razmatranje mehanizama i procedura za unapređenje međusobnih odnosa sa posebnim osvrtom na Protokol o saradnji Skupštine i Državne revizorske institucije, kao i sagledavanje rješenja za moguće izazove na ovom polju.\nSesije posvećene predsjednicima/cama i sekretarima/kama skupštinskih odbora, vodila je Državna revizorska institucija u saradnji sa međunarodnim ekspertima, a svoja iskustva su pored predsjednika Odbora za ekonomiju, budžet i finansije, predstavnika/ca Parlamentarne budžetske kancelarije Crne Gore iznijeli i predstavnici Škotske revizorske institucije i Parlamentarne budžetske kancelarije Sjeverne Makedonije.\nZaključci konferencije predviđaju jačanje saradnje kroz održavanje kontrolnih i/ili konsultativnih saslušanja u skupštinskim odborima povodom izvještaja o reviziji, kao i kreiranje jasnih mehanizama i procedura za praćenje sprovođenja preporuka Državne revizorske institucije.\nKadrovi - Konferencija o saradnji između Državne revizorske institucije Crne Gore i Skupštine Crne Gore\nIzlaganje predsjednika Skupštine Crne Gore Alekse Bečića\nIzlaganje ambasadorke Velike Britanije u Crnoj Gori, Nj.E. Karen Maddocks\nIzlaganje direktora Programa za Zapadni Balkan u Vestminsterskoj fondaciji, gdina Emila Atanasovskog\nZaključci sa Konferencije o saradnji između Državne revizorske institucije i Skupštine Crne Gore\nMore in this category: « Saopštenje Državne revizorske institucije povodom teksta „DRI uništila dokumentaciju“\tSusret predsjednika Senata i predsjednika Skupštine Alekse Bečića »


NAROD I PRAVDA NE ODUSTAJU: Nećemo dozvoliti krađu izborne volje građana u Ilijašu i Novom Gradu - Narod.ba\nNAROD I PRAVDA NE ODUSTAJU: Nećemo dozvoliti krađu izborne volje građana u Ilijašu i Novom Gradu\nIz stranke Narod i pravda oglasili su se saopćenjem za javnost navodeći kako neće dozvoliti “krađu izborne volje građana u Ilijašu i Novom Gradu”. – U Novom Gradu i Ilijašu svjedočili smo pokušaju izborne krađe u režiji SDA, a aktivisti Naroda i pravde nastojat će svim legalnim sredstvima zaštititi integritet izbornog procesa”, navodi se u saopćenju […]\n– U Ilijašu predstavnici SDA pokušavaju ući u prostorije gdje se nalazi izborni materijal, a sve sa ciljem da se promijeni volja birača. U Ilijašu još uvijek nisu prebrojani svi glasovi što ukazuje na sporost Općinske izborne komisije, a evidentirani su i problemi sa\nprebrojavanjem osoba koje su glasale putem mobilnih timova“, navodi se u saopćenju Naroda i pravde.\nPozivaju sve nadležne organe da hitno reagiraju kako bi se zaštitio\nintegritet izbornog procesa. Ovi zahtjevi se odnose na Općinske izborne komisije (OIK) i Centralnu izbornu komisiju (CiK) BiH.\n– Tražimo od Centralne izborne komisije da osigura pravi nadzor i ne dopusti malverzacije, tražimo od pravosudnih institucija i drugih instanci da postupe u skladu s nadležnostima i spriječe očite pokušaje krađe. U Novom Gradu i Ilijašu ruše se osnovna demokratska prava građana na slobodan izbor predstavnika u vlasti. U Općini Centar također smo evidentirali nezakonitosti i podnijeli krivične prijave protiv člana Općinske izborne komisije\nNasera Čopelja gdje također očekujemo adekvatnu reakciju“, dodaje se u saopćenju.\n– Nažalost, masovna registracija sumnjivih birača iz Srbije te malverzacije sa glasanjem putem pošte još uvijek nisu adekvatno istražena i ovdje je odgovornost na Tužilaštvu BiH. Nećemo odstupiti ni milimetra dok se do kraja ne sprovede izborna procedura na zakonit način u svim mjestima. Još jednom upozoravamo sve pojedince i institucije da se ponašaju u skladu sa zakonom a svako nezakonito djelovanje ovaj put će sigurno biti\nkažnjeno. Posebno nas brine sporost unosa podataka te ponovno otvaranje i prebrojavanje glasova u nekim općinama. Sve ovo otvara prostor za manipulaciju voljom birača, posebno tamo gdje će izbornog pobjednika odlučivati mala razlika“, navodi se na kraju saopćenja Naroda i pravde.\nNa zahtjev Kluba poslanika Saveza nezavisnih socijaldemokrata (SNSD) ova tačka dnevnog reda biće razmatrana u nastavku sjednice Narodne skupštine, 11. maja, iako je rok za odgovor na Inzkov zahtjev bio kraj aprila. Visoki predstavnik međunarodne zajednice u Bosni i Hercegovini (BiH) Valentin Inzko prati sve aktivnosti političkih subjekata i institucija u vezi sa svojim zahtjevom […]\nPonuda Milorada Dodika da se formiraju timovi za razdruživanje je nedopustiva ratna provokacija, na koju Bošnjaci nikada pristati neće. Tu nema i ne treba biti dileme ni za koga. Kao što nema dileme da ponuda Bakira Izetbegovića, da on predvodi Bošnjake u rat nije legitimna, niti legalna. Nije legitimna, jer za 25 godina upravljanja našim […]\nPremijer Albanije Edi Rama komentirao je jučer “non paper” premijera Slovenije Janeza Janše, rekavši da postoji mapa u kojoj su promjenjene granice zemalja u regionu Zapadnog Balkana. Kako pišu albanski mediji, Rama je, gostujući u emisiji “Izbori 2021 na V+”, kazao da je mapu vidio i prije nego što ju je pokazao svom slovenskom kolegi […]


Razvojna agencija Eda organizuje okrugli stol na temu "Rješenje stambenog problema mladih – važnost i implementacija", 17.12.2009. godine u sali Opštine Istočna Ilidža - Akta.ba\nRazvojna agencija Eda organizuje okrugli stol na temu "Rješenje stambenog problema mladih – važnost i implementacija", 17.12.2009. godine u sali Opštine Istočna Ilidža\n15.12.2009. 10:12 / Izvor: eKapija.ba\nRazvojna agencija Eda organizuje okrugli sto na temu "Rješenje stambenog problema mladih – važnost i implementacija" koji će se održati u četvrtak, 17.12.2009. godine u sali Opštine Istočna Ilidža (ul. Vojvode Radomira Putnika broj 2), sa početkom u 12.00 časova.\nVinko Radovanović, gradonačelnik Grada Istočno Sarajevo će se obratiti prisutnima na početku rada okruglog stola. U radu okruglog stola se očekuje učešće predstavnika relevantnih odjeljenja ‐ odjeljenja za privredu i društvene djelatnosti, finansije i prostorno uređenje opština Grada Istočno Sarajevo (Istočna Ilidža, Istočni Stari Grad, Istočno Novo Sarajevo, Pale, Sokolac i Trnovo), opština Kantona Sarajevo (Centar Sarajevo, Stari Grad, Novo Sarajevo, Novi Grad Sarajevo, Vogošća, Ilijaš, Ilidža, Hadžići i Trnovo) i omladinskih organizacija sa područja ovih opština.\nTokom rada okruglog stola će biti prezentovani nalazi istraživanja o stambenom problemu mladih na osnovu kojih je kreiran treći dio smjernica za pripremu javne politike za podršku rješavanju stambenog pitanja mladih. Diskutovaće se o važnosti rješavanja stambenog pitanja mladih i mogućim pristupima u rješavanju ovih problema.\nZa sve dodatne informacije možete se obratiti Milošu Šipragiću, na telefone 051/300‐241, 051/319‐507 ili e‐mail: milos.sipragic@edabl.org .\nSmjernice za pripremu javne politike pod nazivom "Rješenje stambenog problema mladih – važnost i implementacija pogledajte u pdf fajlu


Положај Срба у региону тема конференције у Подгорици | Јадовно 1941.\nPoložaj Srba u regionu tema konferencije u Podgorici\nDatum objave: petak, 11 decembra, 2015\nSrbi u regionu moraju istrajati na duhovnom, nacionalnom i kulturnom jedinstvu i tako integrisati srpsku naciju i van granica gde žive Srbi, jedna je od poruka predstavnika srpske zajednice u Mađarskoj u njenom parlamentu, Ljubomira Aleksova, sa Konferencije „Srbi u regionu – položaj i perspektive“.\nSudionici konferencije u Podgorici\nOrganizator konferencije koja je počela 1. decembra i traje tri dana, jeste Srpski nacionalni savet (SNS) iz Podgorice, koji je preuzeo predsedavanje sa konferencije koja je održana krajem juna u Budimpešti.\nNa konferenciji učestvuju predstavnici Srba iz Mađarske, Rumunije, Slovenije, Hrvatske, Republike Srpske, Makedonije, Albanije i Crne Gore, a takođe i gosti – predstavnici državnih institucija domaćina, Republike Srbije i Republike Srpske.\nSa konferencije je poručeno da Srbi u zemljama regiona ne mogu biti dijaspora, jer su oni u područjima u kojima žive kao autohtoni narod. Učesnici konferencije su zaključili da je potrebno zatražiti prijem kod predsednika Srbije, koji je ujedno i predsednik Saveta za Srbe u regionu i upoznati ga sa problemima i predložiti načine za poboljšanje statusa.\nPored zaključka da se podrži izrada jedinstvenog srpskog bukvara za đake-prvake, odlučeno je da se pruži podrška Republici Srpskoj kako bi ona osigurala status koji joj pripada po Dejtonskom sporazumu.\nPredstavnici Srba iz regiona predložili su da deca Srba iz regiona imaju ravnopravan status prilikom školovanja u Srbiji sa ostalom decom i da se pokrene inicijativa da se srpska privredna društva iz regiona uvežu sa privrednim društvima iz Srbije i da ta privredna delatnost bude dvosmerna.\nPoložaj srpskog naroda u svojim državama, odnos domicilnih država prema srpskom narodu, kao i odnos svoje države prema svojim državljanima u državama regiona centralne su teme konferencije. Srba u Crnoj Gori, kako je to kazao predsednik SNS-a Momčilo Vuksanović, „nema od mesne zajednice do diplomatije“.\n„Srbi u Crnoj Gori ne mogu da budu ravnopravni sa ostalim nacionalnim zajednicama jer vlast ne želi da nam obezbedi status kao ostalima, a ne dozvoljavaju nam da budemo to što jesmo – konstitutivan narod. U Crnoj Gori je veliki srpski potencijal i mi nećemo dozvoliti dalju asimilaciju Srba. Uskoro ćemo započeti realizaciju velikog projekta – zajednički bukvar, prva knjiga Srba u regionu. A mi Srbi moramo definisati precizno šta su nam prioriteti, istrajati na zahtevima prema institucijama matične države i onih država u kojima žive Srbi, vodeći pri tom računa da ne činimo ništa na uštrb drugih nacionalnih zajednica“, rekao je Vuksanović.\nU ime prognanih Srba iz Hrvatske, Milojko Budimir je naveo da je ta država primer kako se silom otuđena imovina Srba ne želi ni na koji način vratiti stvarnim vlasnicima.\n„Proterani Srbi iz Hrvatske njenim institucijama podneli su 78.000 zahteva za povraćaj imovine i skoro da ni jedan nije rešen. Od 42.000 stanarskih prava, Srbi nisu uspeli da vrate skoro ni jedno pravo, a da ne govorim o ostalim pravima silom prognanih Srba sa vekovnih ognjišta“, kazao je Budimir.\nZamenik gradonačelnika Vukovara Srđan Milaković ocenio je da je srpski korpus u Hrvatskoj razbijen.\n„Iako je skoro dve i po decenije prošlo od rata u Hrvatskoj, u njoj je na sceni i dalje antisrpsko raspoloženje. Bez obzira na to što su Srbi u Hrvatskoj brojni, po popisu iz 2011. godine u Hrvatskoj živi više od jedne trećine Srba, ne možemo ostvariti ni pravo na srpski jezik i ćirilično pismo čak ni kad je reč o tablama na institucijama države“, naveo je Milaković.\nPrema rečima dr Momčila Krajišnika, matica Srba ima mnogo problema „pod uticajem stranih interesa, ali ona tome mora odoleti i uvek biti uz Srbe u regionu“.\nO položaju Srba u regionu govorili su i Milan Japundžić iz Beograda i Saša Milošević iz Zagreba.\nIspred Uprave za dijasporu i Srbe u regionu Ministarstva inostranih poslova R. Srbije, konferenciji je prisustvovao Đorđe Aleksić.\n(Srpske nedeljne novine)\nJadovno 1941. na šestoj konferenciji novinara i medija dijaspore


Najavljena izrada Lokalnog akcionog plana za zapošljavanje - www.025.rs\nwww.025.rs / KULA / DRUŠTVO / Najavljena izrada Lokalnog akcionog plana za zapošljavanje\nNa današnjem zajedničkom radnom sastanku Saveta za privredu i Saveta za zapošljavanje dogovoreni su naredni koraci koji treba da doprinesu kreiranju novih aktivnih mera na tržištu rada i stvaranju boljih uslova za zapošljavanje. Sastanku su prisustvovali Damjan Miljanić, predsednik opštine Kula i partneri iz Novosadskog humanitarnog centra.\nStručnu podršku u izradi dokumenata koji su važni za politiku zapošljavanja i ovoga puta će pružiti Novosadski humanitarni centar. Dogovoreno je da uskoro počne izrada Lokalnog akcionog plana akcionog plana za zapošljavanje za 2020. godinu, kako bi sredstva za ove namene bile planirane u budžetu opštine Kula.\nTakođe, u okviru programa SEED nastavljeni su dogovori oko funkcionisanja budućeg lokalnog partnerstva za zapošljavanje opštine Kula, koji treba da okupi sve relevantne činioce iz ove oblasti.\nTags: akcioni plan, kula


Na prodaju dekadentne tijare Napoleonove supruge Žozefine - Lux Life luksuzni portal\nOvog puta, govorimo o tijarama koje su pripadale Napoleonovoj supruzi Žozefini de Boarne, koje će biti dostupne za kupovinu po ceni od 689.300 dolara. Kao deo kompleta, dve tijare su dekorisane dragim kamenjem, sa ugraviranim klasičnim glavama, pri čemu su neki drevni i veruje se da su svom nosiocu podarile različite oslikane kvalitete, poput herojstva, vernosti i ljubavi.\nSmatrane izuzetnim primercima najfinije izrade sa početka devetnaestog veka, tijare reflektuju činjenicu da je nakon revolucije Naopleon želeo da legitimizuje svoju novu vlast, oživljavajući istorijske i kulturalne reference starog Rima, birajući da svoju krunu dekoriše velikim brojem kameja, kako navodi Sotheby’s aukcijska kuća.\nKomentarišući ih, Kristijan Spofort, direktor juvelirskog odseka Sotheby’s aukcijske kuće u Londonu, rekao je: “Carica Žozefina bila je mnogo više od kolekcionara antikviteta. Postavši prva osoba koja je ove drevne detalje uvela u svoje odevanje, noseći ih zajedno sa biserima i dijamantima, stvorila je novu modu koja je pokorila Pariz i čitav svet, na osnovu neo-klasičnih formi”.\nPotom je dodao: “Dragulji koji su ovde u ponudi demonstriraju najfiniji delikatni rad najboljih francuskih radionica, a čak i danas teško možete pronaći nešto što se može porediti sa njima u čitavom svetu. Kada se moda menja, nakit se ponovo stvara i transformiše, predstavljajući svoje preživljavanje jedne ere kao nešto zaista izuzetno”.\nOvi ekskluzivni komadi napravljeni su u Parizu 1808.godine i dolaze na prodaju iz privatne kolekcije iz Velike Britanije, gde su obitavali minimum 150 godina. Biće ponuđeni sa procenjenom cenom od 410.000 do 690.000 dolara, tokom prodaje koja će se održati 7.decembra.